Uspeh čačanskih moto klubova - Ozonpress :: internet portal\nVozači dva čačanska kluba Tanasko Rajić i Termorad AMSK uspela su da na ovogodišnjem šampionatu Srbije u moto krosu, koji je u nedelju održan u Baškoj Topoli, ostvare veliki uspeh.\nU najmlađoj klasi MX65 pobedu je ostvario Vuk Ćajić iz MK Tanasko Rajić, drugi je bio Andrej Popović iz MK Ere iz Arilja, a treći Noel Pešut iz MK Sagmajster tima, piše u saopštenju čačanskih klubova.\nU ukupnom poretku šampion je Andrej Popović, drugi Vuk Ćajić, a treći Noel Pešut.\nKako se navodi, ukupan poredak odrediće Izvrsni odbor Moto saveza Srbije zbog prigovora jednog od takmičara za rezultate na jednoj od prethodnih trka.\nKada je reč o klasi MX1 pobedio je Tamaš Martonoši iz kluba MX024, drugi je bio Duško Paunović iz MK Tanasko Rajić a treći Miloš Đorđević iz Termorad AMSK Čačak. Šampion za ovu sezonu je naš Miloš Đorđević, drugi Marko Kostić iz MKK Kostić iz Pirota, a treći Duško Paunović.\nKako se navodi, u klasi juniora MX125 prvi je Strahinja Kalamković iz MK Ere, drugi Milan Vukajlović iz Termorad AMSK Čačak, a treći Janko Railić.\nKada je reč o klasi MX3, tu se vodila velika borba između Vlada Rajevića iz Termorad AMSK Čačak i Viktora Langa iz MX024, gde je kao pobednik izašao Vlade Rajević, a treći je bio Stipan Kujundžić iz MX024. Zahvaljujući ovoj pobedi, Vlade Rajević je postao šampion Srbije, drugi je Viktor Lang, treći Sabolč Horvat iz MX024.\nU klasi MXS prvi je bio Vlatko Provodovski iz BAP racing tima, drugi Branko Radanov iz MK Tanasko Rajić, a treći Dragiša Stanković iz MK Sagmajster tima. Šampion je Branko Radanov, drugi Vlatko Provodovski a treći Dragiša Stanković.


Blumberg tvrdi da su Kina i Rusije opasne države – a tek ako se ujedine - Sputnjik Srbija\n16:29 13.06.2019 Preuzmite kraći link\nSavez Rusije i Kine mogao bi da zavlada evroazijskim prostorom i da ugrozi američke globalne interese, procenjuje agencija Blumberg.\nU tekstu se navodi da je svaka od te dve države opasna sama po sebi, ali, ako se ujedine, postaće stvarna pretnja.\nPribližavanje Kine i Rusije, koje može da preraste u jedinstveni blok koji bi onda zavladao na evroazijskom prostoru, moglo bi da postane najvažnija geopolitička tendencija 21. veka.\nU nastojanjima Rusije i Kine za učvršćenje veza postoji određena logika, navodi Blumberg, a prenosi Srna.\nPre više od 100 godina britanski geograf Halford Makinder izložio je teoriju o „centralnoj zemlji“ koja će kontrolisati Evroaziju i Afriku i, na kraju, ceo svet.\nU isto vreme, američki admiral i strateg Alfred Tajer Man objavio je svoju hipotezu da pomorske države SAD, Britanija i Australija mogu biti suparnici takvoj dominantnoj državi Evroazije, navodi se u tekstu.


Famalicao - Sporting Braga: Analiza utakmice | Sportske Kladionice\nHome Sportsko klađenje Prognoze utakmica Famalicao – Sporting Braga: Analiza utakmice\nFamalicao – Sporting Braga: Analiza utakmice\nIako se dosta mučimo ove nedelje nastavljamo bez prestanka i naši tipovi i analize vezano za Portugalsku prvu ligu nastavljaju da stižu. Ova izuzetno zanimljiva liga često nudi neke value utakmice, te ćemo i u ovom kolu odabrati još jednu utakmicu na koju ćemo postaviti opkladu. Danas se igra mini derbi, pošto igraju treće i peto plasirana ekipa šampionata, na stadionu Municipal, domaća ekipa Famalicao dočekuje Sporting Bragu.\nDomaći sastav, se nalazi na petoj poziciji i generalno se bore sa Bragom i Sportingom za mesto koje vodi u Ligu Evrope sledeće godine. Na domaćem terenu ove sezone imaju rekord od 7 pobeda, 3 nerešene i 3 poraza, uz gol razliku od 25 postignutih i 22 primljenih pogodaka. Oni su na 69.2% utakmica ove sezone odigrali da obe ekipe postignu više od dva pogotka na meču kada su bili domaćini. Interesatno igra ove ekipa, a nakon pauze uspeli su čak da pobede i ekipu Porta 2-1 na svom terenu.\nNjihovi protivnici, Sporting Braga se nakon slabijeg starta šampionata nalazi na trećoj poziciji, a ove sezone na gostovanjima imaju 7 pobeda, 1 nerešenu i 5 poraza uz gol razliku od 21 postignutog i 14 primljenih pogodaka. Na gostovanjima ove sezone igrali su svega 46.2% utakmica da obe ekipe postignu više od dva pogotka.\nOve dve ekipe su igrale tokom istorije samo jednom, u prvom delu šampionata kada je meč završen nerešeno rezultatom 2-2.\nZaista smatramo da su kladionice na ovom meču ostavile prostora na marketu za golove, odnosno da su postavili prilično pogrešnu kvotu. Istina da je ovo veoma bitna utakmica za obe ekipe, ali isto tako obe ekipe igraju atraktivan i napadački fudbal. Iz tog razloga smatramo da je najbolje na ovoj utakmici odigrati Over 2.5 (da obe ekipe postignu više od dva pogotka), koja opklada se plaća odličnom 1.80 kvotom u sportskoj kladionici 1XBet.


Efikasna i trajna zaštita ljudi koji se odvaže da svedoče u procesima za ratne zločine, počinjene na prostoru bivše Jugoslavije, nešto je na čemu će, manje ili više, morati da porade sve zemlje Zapadnog Balkana.\nNa to je u svom izveštaju ukazao izvestilac Saveta Evrope Žan-Šarl Gardeto, koji je rekao da, iako na tom polju ima napretka, on i dalje nedovoljan da bi neku državu mogao da istakne kao “svetao” primer.\nPredstavnici srpskih sudova i advokati, smatraju da su se u Srbiji stvari značajno popravile 2008, od kada se ta oblast reguliše novim zakonikom. Ipak, i dalje je sveže sećanje na bombaški napad na poznatog srpskog novinara koji je u Hagu trebalo da svedoči protiv Vojislava Šešelja.\n“Mislim da ni jedna zemlja nema savršen sistem i mislim da napredak na tom polju može i treba da bude ostvaren”, ocenio je ukratko izvestilac Saveta Evrope, Žan-Šarl Gardeto, nivo zaštite koja se u zemljama bivše Jugoslavije pruža svedocima na suđenjima za ratne zločine.\nDa je napredak potreban, na svojoj koži je osetio Dejan Anastasijević, novinar Vremena, kome je u noći između 13. i 14. aprila 2007. neko postavio bombu pod prozor. Samo pukom srećom niko nije stradao, napadač je i dalje nepoznat, a Anastasijević i javnost napad dovode u vezu sa činjenicom da je trebalo da svedoči protiv Vojislava Šešelja, osumnjičenog za ratne zločine.\n“Kada se pogleda kako to izgleda u praksi, onda vidimo da se Haški tribunal nije baš proslavio zaštitom svedoka, iako je imao prilične resurse i mogao je da ih šalje u razne zemlje. Postoji niz razloga zašto je to tako. Međutim, od kako je institucija zaštićenog svedoka uvedena u Srbiji, samo jedan zaštićeni svedok, to je Zoran Vukojević, je stradao, mada je i to previše. U ostalim zemljama regiona institucija zaštićenog svedoka je tek skoro uvedena ili nije uvedena uopšte. Prema tome, kada se sve to sabere i oduzme, ova Rezolucija Parlamentarne Skupštine Saveta Evrope, kao i sve njihove rezolucije, nije obavezujuća, ali je dobrodošla kao još jedan korak u dobrom pravcu. Sada ćemo videti do koje mere će se to sprovoditi dalje”, kaže Anastasijević.\nNeki slučajevi zastrašivanja svedoka dobili su svoj sudski epilog. Tako je Haški tribunal 2009, Šešelja osudio na 15 meseci zatvora, pošto je u svojoj knjizi obelodanio identitet tri zaštićena svedoka.\nSrbija: Zakonik predviđa dobru zaštitu\nIzvestilac Žan-Šarl Gardeto upozorava da zaštita svedoka treba što pre da bude ojačana u svim zemljama, s obzirom da Međunarodnom krivičnom sudu za bivšu Jugoslaviju uskoro ističe mandat, pa bi suđenja optuženima za ratne zločine, tada mogla biti prebačena na nacionalne sudove.\nGardeto: Svedoci koji dođu da ispričaju istinu o nekom događaju, moraju da uživaju zaštitu, efikasnu i dugotrajnu zaštitu, kako bi bili u mogućnosti da svedoče potpuno bezbedni i bez straha.\n“Svedoci koji dođu da ispričaju istinu o nekom događaju, moraju da uživaju zaštitu, efikasnu i dugotrajnu zaštitu, kako bi bili u mogućnosti da svedoče potpuno bezbedni i bez straha. Mora im se obezbediti logistička, pravna, pa i psihološka pomoć – pre, tokom i nakon suđenja”, rekao je Gardeto.\nAdvokat Dragoljub Todorović, koji je u više procesa zastupao porodice žrtava ratnih zločina, ukazuje da se od juna 2008. u Srbiji ta oblast reguliše posebnim Zakonikom i veruje da mere koje su njime predviđene svedocima pružaju dobru zaštitu.\n“Njime je predviđeno sedam različitih vrsta zaštite svedoka, uključujući promenu identiteta, zaštitu od toga da ga vidi publika, da mu se pominje ime… znači sve ono što je predviđeno u Haškom tribunalu, predviđeno je i po našem Zakoniku o Krivičnom postupku. Tako da, ja lično mislim, a ja sam učestvovao u nekim suđenjima za ratne zločine, da je to vrlo dobro urađeno i da to dobro funkcioniše”, kaže Dragoljub Todorović.\nI Dušica Ristić, portparolka Višeg Suda u Beogradu, u čijoj su nadležnosti odeljenja koja vode najteže procese – suđenja za organizovani kriminal i ratne zločine, kaže da imaju sasvim dovoljno kapaciteta da svedocima garantuju bezbednost.\n“Kada je u pitanju Viši sud u Beogradu, i to pre svega period od 01. januara 2010. od kada je počeo da funkcioniše ovaj Sud, nije imao problema ni u krivičnom odeljenju, a ni u posebnim odeljenjima, pre svega za organizovani kriminal i za ratne zločine, kada su u pitanju svedočenja svedoka saradnika, koje obezbeđuje Jedinica za zaštitu svedoka, niti zaštićenih svedoka koji svedoče pod pseudonimom i u posebnim kabinama koje su za to obezbeđene. Tako da, Viši sud poseduje dovoljne kapacitete za zaštitu svedoka”, rekla je Dušica Ristić.\nIzvestilac Gardeto ipak vidi nekoliko promena koje bi, kako veruje, ojačale sistem zaštite svedoka. Od Srbije se tako traži da uvede i primeni procedure, kako bi se organizovao rad posebne Jedinice za zaštitu svedoka, zatim da odvoji sredstva za njen rad i prilagodi zakone, tako da svi sudovi koji rade na teškim zločinima izvan Odeljenja za ratne zločine mogu da od te jedinice imaju korist.


Sekretarijat za pravosuđe više neće prikupljati podatke o novinarima tokom istraga – RTV SUNCE Arandjelovac\nHome » Svet » Sekretarijat za pravosuđe više neće prikupljati podatke o novinarima tokom istraga\nin Svet 05/06/2021\nAmerički Sekretarijat za pravosuđe u subotu je saopštio da tokom istraga o curenju podataka više neće tražiti od novinara informacije o izvorima nakon što je otkriveno da je administracija bivšeg predsednika Donalda Trampa tajno pribavljala podatke o telefonima i mejlovima novinara.\nNjujork tajms je preneo da je Sekretarijat za pravosuđe za vreme Trampa i aktuelnog predsednika Džoa Bajdena vodio „tajnu pravnu bitku da dobije informacije o mejlovima četvoro novinara tog medija“, kao i da se urednicima tog dnevnika zabrani da o tome govore u javnosti.\nBajden je prošlog meseca rekao da neće dozvoliti Sekretarijatu za pravosuđe da pribavlja evidenciju telefonskih poziva ili elektronskih poruka novinara, navodeći da bi takav potez „jednostavno bio pogrešan“.\n„Sekretarijat za pravosuđe je okončao istragu da bi utvrdio u kojim su sve slučajevima upućeni obavezni zahtevi novinarima u istragama o curenju informacija. U budućnosti, u skladu sa predsednikovom naredbom, ovaj Sekretarijat za pravosuđe – što je promena dugogodišnje prakse – više neće tražiti pokretanje pravnog procesa u istragama o curenju podataka da bi od pripadnika medija koji rade svoj posao dobio informacije o izvoru“, naveo je u saopštenju portparol Entoni Koli.\nTramp je, kako ocenjuje agencija Rojters, ima veoma konfliktni odnos sa vodećim medijima, koje je često nazivao „lažnim vestima“.\nPrethodna: RTV Sunce – Poziv na ljubav – predstava o vršnjačkom nasilju\nSledeća: Ivanović i Baskonija produžili saradnju


Koronavirus: Odložen kvalifikacioni turnir za Olimpijske igre, EHF odložio i Ligu šampiona - CG Sport\nKoronavirus: Odložen kvalifikacioni turnir za Olimpijske igre, EHF odložio i Ligu šampiona\n13/03/2020 13/03/2020 - by Mario Andrijašević\nUtakmice četvrtfinala Lige šampiona koje je trebalo da budu odigrane prvog i drugog vikenda aprila su odgođene, kao i kvalifikacioni turnir za Olimpijske igre koji je trebalo da se igra u Podgorici.\nEHF je zbog aktuelne situacije sa širenjem koronavirusa širom evropskog kontinenta, donio odluku o odgađanju svih mečeva evro kupova, kao i utakmica nacionalnih selekcija koje je trebalo da budu odigrane do 12. aprila.\nIz evropske kuće rukometa je saopšteno da su odluku donijeli nakon analize situacije u komunikaciji sa nacionalnim federacijama i klubovima, a uzimajući u obzir da je najvažnije zdravlje igračica, trenera, zvaničnih lica i navijača.\nPrva utakmica četvrtfinala Lige šampiona Budućnost – Esbjerg trebalo je da bude odigrana petog aprila u Bemax Areni, a revanš sedam dana kasnije u Danskoj.\nOdložen i kvalifikacioni turnir za Olimpijske igre\nKvalifikacioni turnir za plasman na Olimpijske igre u Tokiju koji je trebalo da bude održan u Podgorici od 20. do 22. marta, odgođen je zbog aktuelne situacije sa širenjem koronavirusa širom planete, saopšteno je iz Svjetske rukometne federacije (IHF).\nNa turniru u Podgorici, rivali naše reprezentacije trebalo je da budu Norveška, Tajland i Rumunija. Plasman na Olimpijske igre obezbijediće dvije prvoplasirane selekcije.\nShare the post "Koronavirus: Odložen kvalifikacioni turnir za Olimpijske igre, EHF odložio i Ligu šampiona"\nPrethodni članak Odložene kvalifikacione utakmice za plasman na Evropsko prvenstvo za rukometašice\nNaredni članak Koronavirus: Zastavljaju se i sva takmičenja u okviru KSCG


U kovid ambulanti Doma zdravlja testirano je serološkim brzim testom 14 građana, od kojih je 6 pozitivno na kovid-19.\nUrađeno je 70 antigenskih testova od kojih je 28 pozitivno.\nIz Instituta za javno zdravlje Vojvodine stiglo je 7 rezultata PCR testa, od kojih je 6 pozitivno na kovid- 19.\nU poslednja 24 časa tri osobe su upućene na hospitalizaciju.\nUzorkovan je 51 PCR test i poslato na analizu u Institut za javno zdravlje Vojvodine, saopštio je Štab za vanredne situacije opštine Bečej koji podatke dobija iz Doma zdravlja.\nPrema podacima dobijenim od Instituta za javno zdravlje Vojvodine na teritoriji opštine Bečej na današnji dan (25. novembar) registrovano je 268 aktivnih slučajeva zaraženih kovidom-19. Juče je na teritoriji opštine bio registrovan 191 aktivan slučaj, a današnji broj pozitivnih na PCR i na antigenskim testovima je 40.\nRedakcija Bečejskog mozaika dva dana pokušava da dođe do informacija o tome koliko ima zaraženih korisnika i zaposlenih u Gerontološkom centru Bečej. Toj ustanovi upućen je i zahtev za slobodan pristup informacijama od javnog značaja s napomenom da se na pitanja odgovori po hitnom postupku, međutim, do 25. novembra uveče odgovori nisu dobijeni. Protokol nalaže da Gerontološki centar zatraži odobrenje od Ministarstva za rad, zapošljavanje, boračka i socijalna pitanja pre komunikacije sa novinarima.\nOdgovori na pitanja redakcije do danas uveče nisu dobijeni ni od Ministarstva za rad, zapošljavanje, boračka i socijalna pitanja koje je nadležno za ustanove socijalne zaštite.\nPrema nezvaničnim informacijama iz više izvora, u objektima Gerontološkog centra juče je broj pozitivnih na testovima na koronavirus bio ukupno 80 (korisnici/zaposleni).\nŠtab za vanredne situacije opštine Bečej saopštio je da su građani za koje se sumnja da su zaraženi, kao i lica za koje se sumnja da su bila u kontaktu sa zaraženim licima, stavljeni u četrnaestodnevnu izolaciju.\nPoslednji put izmenjeno 25 novembar 2020\nViše iz ove kategorije « Krizni štab: Srednje škole i stariji osnovci na onlajn nastavi\tZbog mogućeg kašnjenja odnošenja smeća: „Potisje“ deli plave džakove za domaćinstva »


Radionica o razvoju poslovanja u Srbiji okupila mlade preduzetnike | Najnovije vesti - Srbija danas\n08.12.2015. • 13:07 Srbija Danas\nRadionica o razvoju poslovanja u Srbiji okupila mlade preduzetnike\nU Regionalnoj privrednoj komori Sremska Mitrovica održana je deseta po redu edukativna radionica „Razvoj preduzetništva, efikasnije poslovanje i jačanje konkurentnosti“, koje Privredna komora Srbije u saradnji sa Ministarstvom privrede i Ministarstvom finansija-Upravom carina, a uz logističku podršku kompanije DHL International Beograd, organizuje ove jeseni širom Srbije.\nNa izuzetno posećenoj radionici održanoj u RPK Sremska Mitrovica, Slobodan Filipović, samostalni savetnik za poslove Biroa za javna ovlašćenja i Biznis info servisa Privredne komore Srbije, okupljenim privrednicima predstavio je novi paket usluga PKS, koji obuhvata pravnu pomoć, finansijski konsalting, podršku za izlazak na inostrana tržišta, pomoć u apliciranju za fondove i programe EU.\nPredstavljen je i web portal na kome se nalaze brojne informacije o raspoloživim izvorima finansiranja, informacije o CE znaku, kao i Biznis Info Servis – informativni servis PKS koji u roku od 48 sati obezbeđuje informacije potrebne za dnevno poslovanje.\nPrivrednici su bili u prilici da dobiju i detaljne informacije o sporazumnom finansijskom restrukturiranju kao načinu rešavanja finansijskih problema, kao i informacije o kontrolisanju usluga privatnog obezbeđenja.\nSavetnik u Sektoru za razvoj MSPP u Ministarstvu privrede, Milica Zatezalo, mnogobrojnim preduzetnicima predstavila je mere finansijske podrške sektoru MSPP, sa naglaskom na Programu podrške malim preduzećima za nabavku opreme u 2015. godini. Predstavljene mere imaju za cilj jačanje konkurentnosti privrednih subjekata, unapređenje njihovog poslovanja i internacionalizacije, kao i kreiranje novih radnih mesta kroz investicije u opremu.\nPored toga, predstavljen je i Program standardizovanog seta usluga za MSPP u 2015. godini, a privrednici su upoznati i sa osnovnim ciljevima i merama podrške Sektoru MSPP u okviru nedavno usvojene Strategije za podršku razvoja malih i srednjih preduzeća.\nPrilika za unapređenje poslovnog ambijenta i podizanje konkurentnosti\nNa ukupno deset do sada održanih radionica, u Kruševcu, Subotici, Užicu, Nišu, Kraljevu, Kragujevcu, Novom Sadu, Zaječaru, Valjevu i današnjoj u Sremskoj Mitrovici, više od 500 privrednika, predstavnika malih i srednjih preduzeća, bilo je u prilici da se od predstavnika PKS i nadležnih ministarstva detaljno upozna sa merama države kojima mogu unaprediti svoje poslovanje.\nSremska Mitrovica radionica privreda preduzetnik preduzetništvo\nTraže hiljade stranih radnika, prosečna plata 3.000 evra\nŽELEZARA NAJVEROVATNIJE IDE KINEZIMA: Tender u februaru?\nFINSKA DAJE 800€ MESEČNO SVIMA: Prepisali su ideju od jedne SIROMAŠNE zemlje


Beta 24. marta 2018. 10:45\nDnevni listovi na naslovnim stranama za subotu, 24. mart, najviše pišu o godišnjici početka Nato bombardovanja Jugoslavije 1999. godine, o koncesiji za beogradski aerodrom, kosovskom problemu, ali i o drugim društvenim i političkim temama.\nBLIC – „Srbija diže spomenik Vudrou Vilsonu“, piše list pozivajući se na ministra spoljnih poslova Ivicu Dačića. „Pedofil šalje pretnje smrću Juriću i tužiocu“, list piše da MUP istražuje napad na fondaciju „Tijana Jurić“. Povodom 19 godina od NATO bombardovanja Jugoslavije tekst pod naslovom „Najtužnije sudbine Nato bombardovanja“.\nVEČERNJE NOVOSTI – „Osudili ga za zločine, a nema ih u optužnici“, list piše o sudjenju generalu Ratku Mladiću za ratne zločine u Bosni i Hercegovini. „NATO nam je ubio šestoro u jednom trenu“, tekst o ljudskim sudbinama tokom Nato bombardovanja Jugoslavije 1999. godine. „Ako ne formiraju ZSO, moraćemo sami to da uradimo“, list prenosi izjavu predsednika Aleksandra Vučića nakon sastanka u Briselu.\nDANAS – „Država neće objavljivati ugovor o koncesiji“, list piše da su u kabinetu premijerke Srbije Ane Brnabić citirali pravilnik o tome da ugovor neće biti objavljen ako to šteti interesu poslovnog partnera, odgovarajući na pitanje o transparentnosti sklapanja koncesije za aerodrom „Nikola Tesla“ sa francuskom kompanijom Vansi. „Jeremić: Naša spoljna politika je kao noćna šetnja Njujorkom“, rekao je nekadašnji ministar spoljnih poslova i predsednik Narodne stranke Vuk Jeremić govoreći o kosovskim pregovorima.\nALO – O NATO bombardovanju Jugoslavije 1999. godine u tekstu „Nemci tuže svoju vojsku“. „Vuk bogat ko tajkun“ list navodi da porodica lidera Narodne stranke Vuka Jeremića poseduje „pet stanova u najelitnijem delu Beograda“.\nINFORMER – „Sada traže da zbog Skripala zaratimo sa Rusijom“ za list govori vojni komentator „Politike“ Miroslav Lazanski koji kaže da se od „Srbije zahteva da osudi predsednika Rusije Vladimira Putina zbog navodnog trovanja odbeglog špijuna Sergeja Skripala u Engleskoj“. List o godišnjici NATO agresije: „NATO najveće zlo“.\nKURIR – „Ako Priština za 20 dana ne formira ZSO, sami ćemo“ list prenosi izjavu predsednika Aleksandra Vučića nakon sastanka sa predsednikom Kosova Hašimom Tačijem u Briselu. O strožijim kaznama u saobraćaju pod naslovom „Za dete u krilu 30 dana zatvora“.\nPOLITIKA – „Još jedno proleće ‘Srpske Hirošime'“, list piše o NATO bombardovanju Jugoslavije. „Istorija Kosova je svuda oko Bondstila“, intervju sa novim komandantom američkog kontingenta Kfora Nik Dučić. Pod naslovom „Pet milijardi ljudi ne priznaje Kosovo“, intervju sa direktorom Kancelarije za Kosovo i Metohiju Markom Djurićem. „Solzberi: Laži svemirskih dimenzija“, piše za taj list ambasador Rusije Aleksandar Čepurin.\nSRPSKI TELEGRAF – „Odreknite se Putina dobićete veliku Srbiju“, list navodi da je predsednik SAD Donald Tramp ponudio „da se Srbija distancira od Rusije čime će dobiti sever Kosova i Republiku Srpsku“. Gradonačelnik Beograda Siniša Mali u intervjuu za list „Gledao sam kako mi politika uništava porodicu“.


Rekonstrukcija pruge Beograd-Zagreb sredstvima EU\nRekonstrukciju železničke pruge Beograd-Zagreb u Zagrebu su razmotrili ministri infrastrukture Srbije i Hrvatske, Zorana Mihajlović i Oleg Butković.\nKako je saopštilo Ministarstvo građevinarstva Srbije, Mihajlović, koja tokom zvanične posete prati predsednika Srbije Aleksnadra Vučića, i Butković su se dogovorili da se u narednih desetak dana ponovo sastanu i potpišu protokol o saradnji na tom projektu.\nPruga od Beograda do Zagreba od 412 kilometra je deo "Evropskog koridora 10". U Srbiji se planira rekonstrukcija oba koloseka od Golubinaca do Šida, odnosno do granice sa Hrvatskom, i modernizacija deonice Ruma-Šid. Vrednost tih radova je 250 miliona evra.\nInfo dan: „Programi EU za mala i srednja preduzeća“\nStručna obuka "EU projekti od A do Z" od 2. do 16. decembra


Кukla, Kezz i Časna sestra u Knapu - Oblakoder\nHome›Podrum›Кukla, Kezz i Časna sestra u Knapu\nКukla, Kezz i Časna sestra u Knapu\nKnap Club u jednoj večeri predstavlja tri važne umetnice, čiji su zvuci postali bitan deo pop i elektronske scene u zemlji i regionu. Slovenačka umetnica Kukla, Tamara Ristić Kezz , koje su nastupale zajedno prošle godine na manifestaciji Zvuk Beograda, i Časna sestra nastupiće 15. februara od 22h.\nКукла, sa kojom je Oblakoder imao intervju pred manifestaciju Zvuk Beograda, je samoproglašena slovenska gangsta geiša pop umetnica, koja peva uglavnom o oružju i ljubavi, s konstantnom borbom izmedju unutrašnjeg i spoljašnjeg sveta. Njen autentičan pop zvuk i sjajni vizual identifikuje mladost Zapada i zadržava posebnu slovensku introspekciju i fatalizam - dok svoj identitet koriguje kroz kolektivnu memoriju prožetu balkanskom emotivnom i krvavom istorijom u kodiranoj svakodnevnici.\nU januaru 2019. godine izdala je svoj debitantski album „Katarina” , dok trenutno radi na svom drugom albumu „Fantasy”.\nTagsčasna sestrakezzknap clubkukla\nVeštac: Bacite svoj novčić Netfliksu, ako smete\nHelena Petrović: Reč za tebe


Slovenija s 1.843 novozaražena, 26 umrlih, najviše aktivnih slučajeva do sada - Svet - Dnevni list Danas\nPočetna » Svet » Slovenija s 1.843 novozaražena, 26 umrlih, najviše aktivnih slučajeva do sada\nU Sloveniji su u poslednja 24 sata potvrđena 1.843 nova slučaja infekcije korona virusom među više od 13.000 testiranih, a od posledica Kovida-19 umrlo je još 26 ljudi, objavila je slovenačka vlada.\n0Piše: Beta 09. januara 2021. 12.59\nSprovedeno je 13.069 testiranja, uključujući PCR testove i antigenske brze testove, prenela je Hina.\nEpidemija je još uvek u porastu, aktivnih slučajeva zaraze je 24.230 što je 6,5 odsto više nego dan ranije i time je premašen rekord koji je zabeležen početkom novembra prošle godine, kad ih je bilo nešto više od 23 hiljade.\nU bolnicama je trenutno 1.160 kovid pacijenata, devet manje nego dan ranije, a od toga je 191 teži pacinet na intenzivnoj nezi.\nPremijer Janez Janša izjavio je juče da se narednih dana zbog delimičnog popuštanja mera za vreme praznika još uvek ne očekuje smirivanje situacije, a građane je pozvao na strpljivost i pridržavanja mera jer nema druge alternative dok se stanje ne smiri na proleće, kad procenat vakcinisanog stanovništva bude veći.\nNajavio je da će vlada plan vakcinisanja, nakon što je prvih 33.000 doza podelila staračkim domovima i zdravstvenim ustanovama, objaviti sredinom iduće nedelje.\nJanša je rekao da je Slovenija u pregovorima za kupovinu još milion doza vakcina Fajzer-BioNTek, ali je demantirao navodnu informaciju iz briselskog portala Politico.eu da je Slovenija naručila samo 26 hiljada doza vakcine Moderne iako je imala pravo na 600.000 doza.\nKorona virus, Slovenija


Xiaomi Mi 11Lite 6/128GB/Nov/GARANCIJA/ - KupujemProdajem\nMobilni telefoni > Xiaomi > ID oglasa: #130391407 (Postavljen: pre 2 nedelje)\nXiaomi Mi 11Lite 6/128GB/Nov/GARANCIJA/\nDusan 060-3439-339 offline\nSim free/Dual sim\nOprema: Full pakovanje, originalna silikonsla maska!\nZa više informacija pišite ili pozovite!\nLično preuzimanje na teritoriji Užica i Požege!\nZamena moguća isključivo lično za jeftiniji ili skuplji model uz moju ili vašu doplatu!\nU slučaju zamene vaš telefon računam po otkupnoj ceni!\nNavedena cena u oglasu je cena za keš, u zameni moj uređaj cenim više, zavisno od vaše realnosti!\nMotorola G60 6/128GB Nova\nSve po dogovoru je bilo.10+\nXiaomi Redmi Note 8 2021 4/64GB /Kao Nov/\nHuawei Watch 3 Kao Nov /GARANCIJA/\nIphone Se2020 64GB BH94%\nSve pohvale , korektan prodavac nadam se daljoj saradnji.


Uključivanje lokalne zajednice u proces zaštite i unapređenja staništa ugrožene skadarske žabe (Pelophylax shquipericus) na prostoru delte rijeke Bojane – Crnogorsko Društvo Ekologa\nDelta Bojane (okolina rijeke Bojane sa Ulcinjskim poljem, Šaskim jezerom, zaledjem Velike plaže i Solanom)\nPodručje delte rijeke Bojane nalazi se na teritoriji opštine Ulcinj, na krajnjem jugoistoku Crne Gore. Odlikuje ga raznolik kompleks jedinstvenih i ugroženih prirodnih i kulturnih pejzaža, staništa i vrsta. Spada u važne prirodne ili poluprirodne močvarne predjele istočnog Mediterana, te je prepoznato kao jedno od ključnih područja za očuvanje biodiverziteta (Key Biodiversity Area). U okviru KBA Delta Bojane nalazi se više međunarodno prepoznatih važnih oblasti u pogledu zaštite i očuvanja prirode (IBA, Emerald staništa) kao što su: Šasko jezero, Ulcinjska Solana, Velika plaža, Ada Bojana, Paratuk ostrvo. Pored toga što su značajna sa aspekta biodiverziteta, vodena i vlažna staništa područja delte Bojane pružaju i niz ekosistemskih usluga kao što su: hrana, voda, zaštita naselja od buke, poplava i naglih klimatskih promjena, mogućnosti za razvoj turizma i rekreacije.\nPodručje delte rijeke Bojane izloženo je velikim antropogenim uticajima i pritiscima, što uzrokuje gubitak biodiverziteta – uništenje staništa i opadanje broja vrsta. Ovo je u najvećoj mjeri uslovljeno niskim nivoom javne svijesti o značaju očuvanja prirodnih područja, kao i nedovoljnom integracijom ciljeva zaštite životne sredine u politike prostornog planiranja i ekonomskog razvoja, u kontekstu primjene instrumenta integralnog upravljanja obalnim područjem. Procijenjeno je da su neki od glavnih faktora koji negativno utiču na vlažna staništa i biodiverzitet područja delte Bojane: neadekvatno upravljanje otpadom i otpadnim vodama, širenje poljoprivrednih površina na račun močvarnih staništa i ubrzana ekspanzija turističke infrastrukture.\nSkadarska žaba (Pelophylax shqipericus) je ugrožena (prema kategorizaciji Međunarodne unije za zaštitu prirode IUCN) balkanska endemična vrsta zelenih žaba, koja živi u vlažnim i vodenim staništima nizijskih predjela jugoistočne Crne Gore i sjevernog i centralnog priobalja Albanije.\nNa području Ulcinja odnosno KBA (područja od značaja za biodiverzitet) Delta Bojane, skadarska žaba je evidentirana na sljedećim lokalitetaima: Gornji Štoj, Donji Štoj (Velika plaža, Ada Bojana, Bregvija), Donji tok rijeke Bojane (Ćurke, Reč), Solana, Šasko jezero, Fraskanjel, Vladimir, Sukobin i Žaka. Na ovim lokalitetima se nalaze jedno ili više staništa skadarske žabe: plavne šume, močvare, bare, tršćaci, kanali, rijeke, potoci, jezera i vlažni pašnjaci.\nSkadarska žaba je prepoznata kao jedna od ključnih vrsta jedinstvenog biodiverziteta KBA Delta Bojane. Međutim, akvatične vrste kao što su zelene žabe, a čije je stanje populacija dobar indikator kvaliteta vodenih i vlažnih staništa, veoma su ugrožene u ovom području. Svijest lokalne zajednice, kao i crnogorskog društva u cjelini o značaju vodozemaca i njihovih staništa za održanje zdrave životne sredine i vodenih ekosistema je i dalje na jako niskom nivou.\nPutem edukacije i promotivne kampanje upozna lokalnu zajednicu sa vodozemcima i njihovim značajem u održavanju zdrave životne sredine i vodenih ekosistema;\nKroz uključivanje članova lokalne zajednice u program praćenja stanja populacije skadarske žabe u oblasti delte Bojane i zalaganjem za primjenu adekvatnih poljoprivrednih praksi pruži aktivni doprinos zaštiti vrsta i očuvanju jedinstvene biološke raznolikosti oblasti delte Bojane;\nIntegracijom rezultata projekta u prostorno-plansku i upravljačku dokumentaciju na lokalnom i nacionalnom nivou, kako bi doprinijela boljem upravljanju obalnim područjem Crne Gore.\nProjekat sprovodi CDE u saradnji sa NVO Programom za životnu sredinu (Env Pro) i NVO Mogul, uz finanskijsku podršku Partnerskog fonda za kritično ugrožene ekosisteme (CEPF).\nDetaljan opis projekta, projektne aktivnosti i rezultate, potražite na zvaničnom sajtu projekta:


Rušenje aboridžinskih pećina posledica “loših odluka” Rio Tinta | Nova Ekonomija\nRudarski gigant Rio Tinto u Australiji i dalje poseduje 1.780 dozvola za uništavanje svetih mesta australijskih Aboridžina, tvrde isražitelji koji rade na slučaju rušenja drevnih pećina u oblasti Juukan Gorge, koje se dogodilo proletos, preneo je londonski Gardijan.\nPodsećamo, u SrbRio Tinto planira da u Jadru izgradi veliki rudarski basen i pogon za eksploataciju rude jadarit, iz koje bi se izdvajao litijum i bor.\nU napetim raspravama sa poslanicima, rukovodioci Rio Tinta i dalje ostaju pri tvrdnjama da preuzimaju odgovornost za „loše odluke“ koje su dovele do rušenja aboridžinskih pećina starih 46 hiljada godina. Incident se inače dogodio prilikom radova na proširenju rudnika u klisuri Juukan, u maju ove godine.\nDo neke nove odluke 1.780 odobrenja za radove koje poseduje ova rudarska kompanija, kako se navodi i dalje ostaje na snazi sve dok se ne preispitaju stari zakoni o nasleđu Aboridžina. To znači, tvdi Gardijan da kompanija može legalno da uništi te lokacije.\nPredstavnici Rio Tinta sa druge strane kažu da se svako od tih odobrenja preispituje u saradnji sa tradicionalnim vlasnicima zemljišta, a direktor te kompanije Žan Sebastijan Žak, direktor za eksploataciju rude gvožđa Kris Salisburi i šefica korporativnih poslova Simon Niven svedočili su u istrazi o incidentu.\nOni su izjavili da dati ostavku zbog postupka kompanije koji je doveo do uništavanja satrih aboridžinskih skloništa, koja se smatraju veoma važnim arheološkim nasleđem u Australiji.\nŽan Sebastijan Žak je rekao da niko od njih nije bio upoznat sa "izuzetnim arheološkim i kulturnim značajem" te lokacije sve dok ona nije uništena, ali je dodao da su drugi ljudi u kompaniji to znali od 2005. godine.\nU napetim i nezgodnim razgovorima sa poslanicima, troje rukovodilaca Rio Tinta je preuzimalo odgovornost za kako se navodi „propuštene prilike“ i „loše odluke“ koje su dovele do uništavanja pećina.\n"Eksplozija nije smela da se dogodi. Pećine nije trebalo uključiti u rudarske planove. Nije postojala namera da nekoga obmanemo, ali očigledno je da su napravljene greške", izjavio je Kris Salisburi iz Rio Tinta.\nOn je dodao da nije jasno ko je doneo odluku da se pećine uključe u plan rudnika, kao i da je ta odluka bila loša i pogrešna. Rekao je i da o planovima nisu govorili predstavnicima naroda Puutu Kunti Kuurama i Pinikura, jer su verovali da imaju zajedničku saglasnost.\nŠTA KAŽU ABORIDŽINI?\n"Ja, moja porodica, naše starešine i naši preci izražavamo žaljenje zbog skrnavljenja našeg svetog mesta", izjavio je tradicionalni vlasnik zemlje u području gde se dogodio incident Burčel Haies.\nInače tradicionalnim zemljama i vodama naroda Puutu Kunti Kurrama i naroda Pinikura upravlja Aboridžinska korporacija PKKP.\nTokom istrage, u avgustu Rio Tinto je saopštio da je razmotrio tri planska rešenja za rudnik kojima bi se izbeglo oštećenje aboridžinskih skloništa, ali su izabrali, kako su dodali četvrto, sa ciljem da ulože dodatnih 134 miliona dolara u gvozdenu rudu visokog kvaliteta.\nKompanija je potvrdila da sarađuje sa korporacijom PKKP na čuvanju artefakata i predmeta koji su spašeni sa lokacije. Među njima se nalazi 4000 godina star pojas koji je ispleten od ljudske kose i predstavlja dokaz o direktnoj genetskoj vezi sa narodima Puutu Kunti Kurrama i Pinikura.\nSenator australijskih laburista Pet Dodson oštro je kritikovao kompaniju Rio Tinto i rekao da ona tradicionalne vlasnike zemljišta nije ispravno informisala o svojim planovima, da je koristila prednost loših državnih zakona, kao i da je nastojala da vlasnike zemlje kroz ugovore liše nekih prava.\nPa eto, ako ima neka starija crkva u okolini Loznice dajte prvo nju da skljaju, u formi su. Platiće odštetu... 100-200 €


Beta 2. decembra 2020. 10:40\nNarodna stranka pozvala je danas Vladu Srbije da „smanji nerazumno velike subvencije“ stranim kompanijama i da ta sredstva preraspodeli i domaćim preduzećima u istoj meri i pod istim uslovima, kao i stranim investitorima.\nOdbor je istakao da je netačna tvrdnja ministarke privrede Andjelke Atanasković i predsednika Privredne komore Srbije Marka Čadeža da domaći i strani investitori imaju ista prava.\n„Ministarka Atanasković tvrdi da srpskim privrednicima znači da im porez bude smanjen i za jedan odsto i da dobiju subvencije za mašine ili proširenje posla, a država istovremeno stranim investitorima daje ogromne subvencije i to u uslovima teške krize izazvane epidemijom virusa korona“, navodi se u saopštenju.\nOdbor Narodne stranke za privredu i preduzetništvo je naveo primer japanskog proizvodjača pneumatika Toyo tires, koji je „u jeku korona krize“ od države Srbije dobio 41 milion evra i 64 hektara zemlje na poklon, vredne tri miliona evra, što znači da je po radniku dobio 84.000 evra, pošto planira da zaposli 523 ljudi.\n„Kineski proizvodjač automobilskih guma ‘Linglong tires’ prošle godine je od države Srbije dobio 82,6 miliona evra narodnog novca, od kojih 75 miliona u ‘kešu’ i 95 hektara prvoklasnog poljoprivrednog zemljišta prevedenog u gradjevinsko, vrednog 7,6 miliona evra. Gradjani Srbije platili su tu subvenciju 69.000 evra po zaposlenom“, navodi se u saopštenju.\n„Većina stranih investitora uglavnom uvozi robu kao repromaterijal, malo ga doradi i posle izveze, a država na tom poslu, osim poreza i doprinosa na pomenute male zarade, nema nikakav realni prihod“, navedeno je. U saopštenju se dodaje da je u domaćim privrednim preduzećima situacija suprotna, jer „oni svojim uplatama poreza i ostalih dažbina u budžet praktično finansiraju poslovanje subvencionisanih stranih firmi, omogućavajući im na taj način veću konkurentnost na svoju štetu“.


Dan online - Sport: Jović pred medijima i navijačima - 2019-06-12\nSport ZVANIČNO PREDSTAVLJANJE U MADRIDU\nOsjetiće travu Bernabeua – Luka Jović Jović pred medijima i navijačima\nSve protokolarne formalnosti su završene, posao je sklopljen, uslovi prihvatljivi za obje strane – Luka Jović i Real iz Madrida dogovorili su šestogodišnju saradnju, znaju se i uslovi a danas će reprezentativac Srbije prvi put osjetiti travu Santjago Bernabeu stadiona. Naime, bivši napadač Ajntrahta iz Frankfurta svečano će biti promovisan u igrača Kraljevskog kluba a sve to se radi prije od planiranog zbog toga jer on ima obaveze sa mladom reprezentacijom koja igra na EURO U 21 čiji su domaćini San Marino i Italija.\nLuka Jović će izaći na teren Santjago Bernabeua tačno u 13 časova i po prvi put se predstaviti pred medijima i navijačima Merengesa, a zatim će održati pres konferenciju..Drugo pojačanje Reala, Eden Azar biće predstavljen sjutra. On je u klub iz Madrida stigao iz Čelsija u transferu vrijednom 100 miliona eura.\nOsim ove dvojice igrača trener madridskog kluba Zinedin Zidan je angažovao i jednog defanzivca i to prije svih. riječ je o Eder Militau, doskorašnjem igrači Porta za koga je Real izdvojio 50 miliona eura.


"Bus plus" dopune za jul od danas\nNaslovna » BG servis » „Bus plus“ dopune za jul od danas\n„Bus plus“ dopune za jul od danas\nNeko drugi 25. juni 2013. BG servis Komentari su isključeni na „Bus plus“ dopune za jul od danas\nDopuna personalizovanih „bus plus“ kartica za jul počinje danas (25. jul) na više od 1.900 prodajnih mesta.\nŠalteri za izdavanje „bus plus“ kartica koji su bili u objektima MTS-a u Bulevaru umetnosti 16a i na Obilićevom vencu 2 izmešteni su na novu adresu i sada su u Bulevaru Mihajla Pupina 10A, lokal 33 („Ju biznis“ centar). Ostala prodajna mesta na kojima je moguće izvaditi ili produžiti elektronske povlastice nalaze se na sledećim lokacijama: RK „Beograd“ – Masarikova 5, GSP – Skenderbegova 47, TC Trg Republike i Deligradska 10, „Tempo“ – Viline vode bb, Obrenovački drum 3 i Auto-put za Zagreb 35, kao i „Lasta“ – Glavna autobuska stanica, Mladenovac, Obrenovac, Lazarevac, Barajevo i Sopot.\nZa sve informacije o kupovini i dopuni karata građanima je na raspolaganju i služba Korisničkog servisa „Bus plusa“ putem telefona 7155-155. Aktuelni cenovnici dopuna mesečnih i pojedinačnih karata dostupni su na sajtu busplus.rs. (danubeogradu.rs)\nTagovibg servis busplus dub gsp saobraćaj vesti\nPrethodni BELEF: Premijera mjuzikla „Balkan Ekspres“\nSledeći 42. SOFEST – filmski festival u Sopotu


Miroslav Lazanski: Delegacija iz Rusije stiže krajem nedelje na Torlak! VIDEO - Beograd24\nMiroslav Lazanski: Delegacija iz Rusije stiže krajem nedelje na Torlak! VIDEO\nNAPRAVLJEN SPORAZUM ZA PROIZVODNJU VAKCINE "SPUTNJIK V" U SRBIJI!\nAutor Redakcija Beograd24\t Objavljeno Jan 28, 2021\nAmbasador Srbije u Rusiji Miroslav Lazanski kaže da bi do kraja ove nedelje ili početkom naredne u Srbiju i Institut Torlak trebalo da dođe delegacija iz Rusije, kako bi videli kadrovske i tehnološke kapacitete srpskog Instituta i da li će moći da proizvodi rusku vakcinu “Sputnjik ve”\n“Do kraja nedelje ili početkom naredne trebalo bi da dođe delegacija ruskog instituta u Torlak da vidi kapacitete Torlaka. Napravljen je sporazum da bi Srbija mogla da proizvodi vakcine Sputnjik ve, čime bi bili referentni za celo područje Jugoistočne Evrope, što bi bilo jako dobro i za našu farmaceutsku industriju”, rekao je Lazanski za Tv Pink.\nMiroslav LazanskiSputnjik veTorlakvakcina\nNina Gavrilović:Šta se desilo nakon što sam se vakcinisala


RSE: Izraelski iskorak u postpandemijsku stvarnost - Svet - Dnevni list Danas\nPočetna » Svet » RSE: Izraelski iskorak u postpandemijsku stvarnost\nRSE: Izraelski iskorak u postpandemijsku stvarnost\nIzrael je za dva meseca imunizacije uspeo da vakciniše skoro polovinu stanovništva čime je posle strogih mera omogućeno otvaranje restorana, škola i aerodroma što povećava nade premijera Benjamina Netanjahua za reizbor krajem meseca, dok se istovremeno bori s optužbama za korupciju, ali i kritikama zakasnelog programa vakcinacije Palestinaca.\nKako danas prenosi Radio slobodna Evropa (RSE) ocenu svetskih medija, Netanjahu je uživao u nedeljnom jutru na terasi jerusalimskog kafića uz kafu i kolač obeleživši tako najšire otvaranje ekonomije zemlje u poslednjih godinu dana otkako su uvedene prve mere zabrane u borbi protiv širenja korona virusa.\nIzrael je u vakcinisanju nadmašio ostatak sveta, s 55 odsto stanovništva koje je dobilo jednu dozu Fajzer-BioNteka (Pfizer-BioNTech) i više od 41 odsto dve doze.\nTa država je sada, ocenjuje Njujork tajms, međunarodna laboratorija za efikasnost vakcina i postaje test za praktična, pravna i etička pitanja koja proizlaze iz slojevitog sistema za vakcinisane i nevakcinisane.\n„Ovo je sjajan dan. Vraćamo se u život“, rekao je Netanjahu u nedelju.\nProgram „Povratak u život“, naglašava Njujork tajms, ključan je za predizbornu kampanju izraelskog premijera uoči parlamentarnih izbora krajem meseca – četvrtim izborima u poslednje dve godine.\nS obzirom na to da se nove dnevne infekcije još broje na hiljade, zdravstveni zvaničnici i stručnjaci, ističe list, upozorili su izraelsku vladu da se protive prebrzom ublažavanju mera iz političkih razloga, odnosno da su najviše protiv otvaranja aerodroma za putnike iz inostranstva koji mogu da nose zarazne sojeve virusa.\nAli, ističe njujorški list, vlada je takođe pod pritiskom hiljada Izraelaca koji žele da se vrate u zemlju da glasaju, pa je posle višenedeljnih strogih ograničenja ulaska u zemlju, svim građanima i stalnim stanovnicima omogućila ulazak – s ograničenjem broja koji će se tokom nedelje povećati s 1.000 na 3.000 ljudi dnevno.\nIzrael je u nedelju preduzeo još jedan korak ka postpandemijskoj normalnosti, otvorivši restorane, barove i kafiće vakcinisanim vlasnicima „zelene propusnice“, piše Frans pres.\nProgram zelenih propusnica pokrenut je u Izraelu prošlog meseca kada je kontrolisanom broju ljudi s dokazima o vakcinaciji ili onima koji su se oporavili od COVID-19 omogućeno da uđu u teretane, bazene i druge objekte.\nNakon što je oko pet miliona ljudi u Izraelu primilo po jednu dozu Fajzerove vakcine, a 3,5 miliona obe doze, sada je vlasnicima zelenih propusnica dozvoljen ulazak u restorane koji mogu primiti do 100 ljudi i gde su stolovi međusobno udaljeni dva metra, kao i u barove gde se poštuju slične mere ograničenja.\nTakođe, veliki broj učenika počinje da se vraća u škole ove nedelje, a najavljeno je i otvaranje hotelskih dvorana, sportskih igrališta i bogomolja.\nIako su se mnoge zemlje borile za osiguranje snabdevanja vakcinama, Izrael je i dalje dobro snabdeven zahvaljujući uglavnom dogovoru s Fajzerom o razmeni medicinskih podataka o uticaju proizvoda.\nPremijer Netanjahu, koji je na vlasti od 2009, rekao je da želi do kraja marta da budu vakcinisani svi stanovnici Izraela stariji od 16 godina, nadajući se da će ekonomija biti gotovo potpuno otvorena pre jevrejskog praznika Pashe, 27. marta.\nIako se po najavama premijera Netanjahua Izrael gotovo izvukao iz potpune blokade, zdravstveni zvaničnici upozoravaju da bi sve veće zaraze mogle izazvati još jedan lokdaun, ukazuje Rojters.\nIzrael je izašao iz treće blokade prošlog meseca i Netanjahuova vlada obećala je da neće biti četvrte.\nNajavljujući otvaranje restorana, škola i aerodroma u nedelju, Netanjahu je naglasio da bez obzira na popuštanje mera zabrane, Izraelci i dalje treba da nose maske, drže fizičku distancu i paze na sebe.\nPojedini stručnjaci se pribojavaju da se javnost neće u potpunosti pridržavati ograničenja koja su i dalje na snazi.\nGlavni koordinator za odgovor na pandemiju Nakman Aš kazao je da postoji zabrinutost zbog porasta smrtnosti poslednjih dana pa nije isključeno ponovno zatvaranje „čak i pre izbora“ 23. marta.\nUspešna kampanja vakcinacije i otvaranje većeg dela ekonomije dala je podsticaj novim izbornim nadama izraelskog premijera, koji u vreme kada mu se sudi za korupciju vodi kampanju svetskog prvaka u vakcinisanju po glavi stanovnika, navodi Asošiejted pres.\nNakon što je za dva meseca potpuno imunizirao gotovo polovinu stanovništva, vlada je zaključila da je dovoljno sigurno da se ponovo otvori više delova ekonomije, ukazuje AP, dodajući da se čini da Netanjahu računa da će novi izgled normalnosti povećati šanse za njegov reizbor.\nIpak, ističe AP, dok stopa vakcinacije raste a broj ozbiljnih slučajeva COVID-19 opada, izraelska stopa nezaposlenosti ostaje visoka. Od januara je 18,4 odsto radne snage bilo bez posla zbog pandemije, pokazuju podaci izraelskog zavoda za statistiku.\nIstovremeno, dok je rasporedio vakcine za vlastite građane, Izrael je osigurao malo za Palestince na Zapadnoj obali i u pojasu Gaze, što je potez koji je izazvao kritike Netanjahuove vlade.\nIzraelski zvaničnici su kazali da im je prioritet najpre vakcinacija vlastitog stanovništva, dok je Palestinska uprava rekla da će se sama snaći u dobivanju vakcina iz partnerstva s humanitarnim organizacijama poznatim pod nazivom Kovaks.\nPošto je krajem prošle sedmice Izrael odložio planove vakcinisanja Palestinaca koji rade unutar zemlje i njenih naselja na Zapadnoj obali, program je počeo u ponedeljak kada su palestinski radnici primili prve doze vakcine Moderna, ističe AP, dodajući da otprilike 100.000 palestinskih radnika sa Zapadne obale radi u Izraelu i njegovim naseljima.\nIzraelKorona viruspandemijaradio slobodna evropaJerusalim


Grčka: Rajaner napravio pometnju | Novosti.rs\nGrčka: Rajaner napravio pometnju\n13. 02. 2014. u 08:46\nPravi se tržišna gužva u grčkom vazdušnom prostoru. Novopridošli „Rajaner“ nudi let Atina - Solun za 9,99 evra\nIRSKA avio-kompanija „Rajaner“, poznata po jeftinim avio-kartama, unela je pravu pometnju na grčkom tržištu prolećnom akcijom koja promoviše neverovatno jeftine karte za letove od Atine do Soluna po ceni od 9,99 evra.\nU trenutku kada se pojavila ova ponuda, na grčkim sajtovima je došlo do blokade svih portala na kojima se mogu rezervisati karte za letove „Rajanera“ na tim rutama. Ponuda važi do četvrtka 13. februara u ponoć.\nOvaj servis počeće da fukcioniše od 1. aprila.\nPomama za jeftinim avio-kartama je razumljiva ako se zna da povratna autobuska karta, uz pet sati vožnje, na istoj relaciji košta 60 evra, dok vozna karta za šest sati „truckanja“ iznosi od 30 do 50 evra.\nDomaće avio-kompanije „Olimpik“ i „Eidžijan“, ozbiljno uzdrmane prisustvom „Rajanera“, pokušale su da odlože početak rada irske kompanije, ali su pravila ujedinjenog evropskog tržišta po tom pitanju veoma jasna i ništa ne može da spreči „jeftine Irce“ da otkinu parče grčkog neba domaćim firmama. Koliki će taj komad biti, s obzirom na sve težu ekonomsku situaciju Grka, nije teško zaključiti. Izvesno je da će rukovodstva „Olimpika“ i „Eidžijana“ morati da pronađu odgovor dovoljno prihvatljiv praznom grčkom džepu, ukoliko žele da zadrže prevlast u vazdušnom prostoru Egeja. U tom smislu treba posmatrati i napise u atinskim medijima da su Irci zaveli torturu nad budućim radnicima u svojoj vazduhoplovnoj kompaniji.\nUKUPNO 16 LINIJA POZNATO je da će „Rajaner“ od 1. aprila imati dva stalno stacionirana aviona u Atini, jedan u Solunu, i da se sa ovih aerodroma planiraju 362 leta nedeljno. Zasada je izvesno da će se, osim linije Atina - Solun, leteti na ukupno 16 linija u domaćem i međunarodnom saobraćaju.\nOsim strogih pravila za prijem pilota, stjuardesa, tehničkog osoblja i radnika na aerodromima, piše se i o ceni od 2.400 evra za „kurs edukacije“, koji moraju da prođu svi zaposleni u „Rajaneru“. Tokom šest nedelja svi kandidati prolaze rigoroznu obuku, ali im niko ne može garantovati da će na kraju dobiti posao.\nUprkos neizvesnosti, ozbiljnoj investiciji za budući posao, strogim pravilima - sjajno poznavanje engleskog jezika, besprekorno zdravlje i odgovarajuća biografija, suknje do kolena, svedena frizura i diskretna šminka za žene, a pristojan izgled, standardna frizura, nikakve tetovaže na vidljivim delovima tela za muškarce - mogućnost da se dobije posao je prevladala kod mladih Grka.


Hoće li FBI sa specijalnom opremom pronaći ubice sarajevskih policajca? – Haber.ba\n“Na istrazi se intenzivno radi, a za nekoliko dana očekujemo i konkretne rezultate”\nPripadnici sarajevske policije i Tužilaštva KS-a u saradnji sa drugim policijskim agencijama naše zemlje već 20 dana rade na pronalasku ubica sarajevskih policajaca Adisa Šehovića i Davora Vujinovića. Do sada je, podsjetimo, privedeno više od 80 osoba, dok su, zbog umiješanosti u ovaj zločin, u pritvoru zadržani Srećko Trifković i Slaven Dakić, kojima se sudi u Sudu BiH u predmetu Volan.\nMeđu uhapšenima se našao i Branislav Gordić. On je također jedan od optuženih u ovom procesu, koji će čitanjem optužnice danas ponovo biti nastavljen u državnom Sudu. Gordić je nakon ispitivanja prvobitno pušten na slobodu.\nMeđutim, državni tužilac Džermin Pašić je na prošlom ročištu, održanom pred Vijećem kojim predsjedava sutkinja Hasija Mašović, zatražio pritvor zbog sumnje da je Gordić u prostorijama koje koristi na području Sokoca krio autodijelove za koje se sumnja da su ukradeni na području Sarajeva. Odluka Suda BiH još se čeka. Ovo je potvrdio i Gordićev advokat Mirsad Crnovršanin, piše Oslobođenje.\nPolicajci Šehović i Vujinović su, podsjetimo, ubijeni u Geteovoj ulici, u sarajevskom naselju Alipašino Polje, samo sat i po prije završetka smjene. Bili su u službenom vozilu kada je na njih ispaljeno 30-ak metaka. Šehović je bio mrtav na licu mjesta, dok je Vujinović preminuo u KCUS-u. Na osnovu prikupljenih podataka policija je došla do saznanja da su heroje u plavom ubili pripadnici automafije. Ko je konkretno ispalio smrtonosne hice, ni do danas nije poznato.\n– Na istrazi se intenzivno radi, a za nekoliko dana očekujemo i konkretne rezultate. U slučaj se aktivno uključio i FBI, koji je snimke nadzornih kamera izuzetih sa lica mjesta uzeo na vještačenje. Oni, ipak, imaju bolje tehničke mogućnosti za pregled tih snimaka, koji će nam biti od velike pomoći, kaže za Oslobodjenje izvor blizak istrazi.\nTeme:Alipašino Polje, FBI, istraga, policajci, Sarajevo, ubistvo


Vest | Mac OS X - Upotreba Sambe ostavlja Mac OS X ranjivim | Kompjuter biblioteka\nMac OS X - Upotreba Sambe ostavlja Mac OS X ranjivim\nPregleda (30 dana / ukupno): 6 / 950\nKorisnici OS X-a koji se nalaze u mešanim mrežama koje uključuju Windows PC-je bi trebali da se pripaze potencijalne problema koji utiču na protokol koji Mac-ovi koriste za komunikaciju sa PC-jima. Nezakrpljenu grešku u Sambi i programu za deljenje štampe napadači mogu da upotrebe kako bi kompromitovali bezbednost računara.\nSamba pati od greške višestrukog prelivanja bafera i pojavile su se eksploatacije koje napadaju ovu ranjivost na nekoliko Linux distribucija.\nIako je protokol po standardnom podešavanju isključen na OS X-u, korisnici na mešanim mrežama su ga verovatno uključili da bi razmenjivali fajlove sa Windows PC-jima. Apple je poslednji put ažurirao Sambu 2005. godine, tako da bez obzira koliko ste vi ažurni u bezbednosti, vaša mašina će i dalje biti ranjiva. Korisnici su požurili da preuzmu i instaliraju najnoviju verziju Sambe 3.0.25 sa zvaničnog sajta. Isto tako, isključivanje Windows Sharing opcije u Sharing preferences okviru za dijalog će onemogućiti protokol i tako onemogućiti eksploatisanje računara.\nDo sada, DeepSight Threat Analyst Team uspešno je eksploatisao gomilu grešaka na potpuno zakrpljenom Mac OS X 10.4.9 sistemu koji pokreće standardni Samba 3.0.10 program. Iako eksploatacija izgleda malo drugačije od onoga što je demonstrirano na javnim prikazima, drugačije vrste napada bi mogle da budu u razvoju.\nZa razliku od prethodnih bezbednosnih pretnji koje su se našle u naslovima, ali nisu predstavljale ozbiljnu pretnju, ovo je ozbiljna stvar. Nadamo se da će Apple rešiti problem i obezbediti bezbednosna ažuriranja u skoroj budućnosti, nadgrađujući Sambu na najnoviju verziju. U međuvremenu, korisnici bi sami trebali ili da nadgrade na najnoviju verziju Sambe ili da isključe Windows file sharing protokol.


Generacijski toliko dva imena uzmu maha da se svako drugo dete zove istim imenom, posebno sada kada živimo u eri interneta pa imamo mogućnost da vidimo kako se čije dete zove i da sami pokupimo ideju. INSEE je objavio svoju rang listu najpopularnijih imena 2020. godine u severnom pariskom departmanu Seine-Saint-Denis, gde živi najveći broj Srba u Francuskon ali i ogroman broj ljudi poreklom van evrpsakog kontinenta. Lina i Muhamed su ubedljivo najpopularnija imena koja se daju deci.\nMatičari odgovorni za prikupljanje beleški o rođenju u Seine-Saint-Denis su na to navikli, pa njihova statistika pokazuje da su Muhamed i Lina prva imena koja roditelji daju nakon porođaja bebama u 2020. godini, prenosi Le Parisien.\nOd 2019. ime Muhamed sa 238 rođenih beba, zbacili sa trona Adama, čije ime ostaje drugo po broju davanja u Seni-Sen-Denisu, ali sada daleko iza (162 bebe). Na trećem mestu nalazimo prvo ime Ibrahim (140), ispred Isaka (111) i Rajana (90). Na strani devojčica, sa 101 rođenjem, Lina je samo ispred Nour-a (96 beba) i Inaia (87). Sofija (76) i Sara (66) su takođe u prvih 5. Ovim se vidi da su na čelu uglavnom imena karakteristična za islamsku religiju.\nPrema Sene-Saint-Denis-u, prema Odseku za opservatoriju društvenih podataka (ODDS), prvom prijemnom odeljenju za useljeničku populaciju u Francuskoj, ne čudi što imena koja se daju bebama dolaze iz zemalja porekla njihovih roditelja. Godine 2019, Baptiste Coulmont, tadašnji profesor sociologije na Univerzitetu Paris-8 u Saint-Denisu (SSD) i Patrick Simon, objavili su istraživanje „Trajektorije i poreklo“, posvećeno ovoj temi, za INED i „Insee. Na osnovu svedočenja 22.000 ljudi stranog porekla, širom Francuske, između 2008. i 2009. godine.\nTagovi: Francuska - lina - mohamed - najpopularnija imena - Seni-Sen-Denis


Devojke su na sve spremne kada je lepota u pitanju, pa čak i da stavljaju noge u akvarijum pun ribica.\nRibice grickaju ne samo zadebljane, nego i bolesne slojeve kože, pri čemu luče enzim koji ublažava svrab, pa se ta metoda koristi kod lečenja psorijaze, ekcema, kao i za piling i odstranjivanje naslaga na petama i laktovima.\nMeđutim, ovaj popularni "riblji pedikir" i te kako nije zdrav.\nJedan lekar je za "Metro" rekao da je imao slučaj 20-godišnjakinje koja je "zaradila" infekciju tokom "ribljeg pedikira". Devojka je posetila lekara mesec dana nakon što su krenuli nokti da joj otpadaju na nogama, a kako piše "Metro", svi simptomi i pretrage pokazuju da je do ove situacije došlo upravo zbog ovog popularnog tretmana.\nNaime, ta devojka je "zaradila" onimahodezu, poremećaj koji se u narodu zove "gubitak nokta". To stanje predstavlja odvajanje nokatne ploče od ležišta nokta ili dela kože za koju je nokat normalno vezan, što rezultira otpadanjem samog nokta.\nIako je ovo jedini javno prijavljeni slučaj otpadanja noktiju zbog ovog tretmana, kao i da ove situacije nisu toliko česte, to ipak ne znači da treba da nastavimo i dalje da idemo na ovo "ulepšavanje nogu".\nOvaj tretman zabranjen je u pojedinim delovima sveta, dok je i te kako popularan u Kini, ali i u letovalištima širom Grčke i Turske.\nVIDEO: Najpoznatije ostrvo na svetu zabranilo korišćenje kreme za sunčanje


Tag Archives: samsung a71\nEntries tagged with "samsung a71"\nZamena zadnjeg stakla poklopca Samsung A70 i Samsung A71 Ukoliko vam je ispao telefon i potrebno je da zamenite zadnje staklo na vašem telefonu nipošto ne pokušavajte da to uradite u kućnim uslovima. Postoji mnogo opisa – video snimaka kako je to “moguće servisirati iz kuće” ali uglavnom takvi telefoni opet moraju da se servisiraju.…\nZamena stakla ekrana Samsung A70 i A71 Situacija kada naši korisnici razbiju svoj telefon nameće pitanje: “Šta je potrebno sada popraviti?”. Ukoliko ste mislili da postoji univerzalni odgovor – varate se jer različiti proizvođači koriste razne tehnologije i metode prilikom izrade vašeg smartfon uređaja. Prilikom servisne intervencije nakon pada telefona moguće je realizovati zamenu ekrana,…\nZamena Baterije Samsung A70 i Samsung A71 Telefoni kao što su Samsung A70 ili Samsung A71 pokazali su se kao jedni od poželjnijih smart uređaja na našem tržištu. Prema istraživanju tržišta za ove telefone se opredeljuju korisnici koji žele savremen i elegantan dizajn, ali i odličnu kameru sa zavidnim performansima. Međutim ,problem može nastati ukoliko…


Bronzane figure već su bile izložene u Drezdenu i drugim nemačkim gradovima.\nDesničarski demonstranti su navodno koristili nacistički pozdrav i proganjali migrante i novinare.\nOrganizatori postavke pod nazivom "Vukovi se se vratili" tvrde da se postavka zasniva na činjenici da su nekada nacisti, a danas desničarski radikali sebe opisivali kao "vukove".\nAutor vukova je Rajner Opolka i oni će biti izloženi ispred statue Karla Marksa, zajedno sa natpisima u kojima se desničari optužuju za "iskorištavanje straha", a desničarski radikalizam se opisuje kao "majka svih problema".\nNeke od figura su spremne za napad, a kod nekih je povez preko očiju.\nOve statue su ranije bile izložene ispred zgrade suda u Minhenu u vreme procesa protiv Beate Čepe, članice neonacista koja je proglašena krivom za 10 rasistički motivisanih ubistava, kao i u Berlinu i Drezdenu.


BRUTALNO: Više od 500 mrtvih od početka protesta u Iraku | Svet\nBRUTALNO: Više od 500 mrtvih od početka protesta u Iraku | Mondo Portal\n27. februar, 22:09\nBRUTALNO: Više od 500 mrtvih od početka protesta u Iraku 1 Podeli Podeli na facebook Podeli na twitter Podeli na viber Pošalji na mail\nUkupno 543 Iračana ubijeno je od 1. oktobra kada je počela pobuna naroda, obeležena nasiljem, represijom i kampanjom otmica i ubistava.\nIzvor: Tanjug/AP Photo/Hadi Mizban\nIračko Ministarstvo zdravlja je dalo bilans žrtava samo prvog dana protesta u Bagdadu i na jugu zemlje, gde demonstranti osuđuju vlasti za korupciju i nekompetentnost.\nOdbor za ljudska prava izašao je dugog ćutanja više od četiri meseca od početka pobune.\nNOVO OKUPLJANJE U BEOGRADU: Studenti najavili litiju od Beograda do Orašca\nOdbor je u nekoliko navrata optužio razne institucije da odbijaju da daju podatke broju mrtvih i uhapšenih na protestima.\nTa institucija, koja pripada državi ali je takođe kritična prema njoj, navodi da je broj ubijenih 543, od kojih 276 u Bagdadu i dodaje da su skoro sve žrtve demonstranti.\nU tim nemirima stradalo je 17 pripadnika snaga bezbednosti.\nPrema podacima tog odbora, oko 30.000 ljudi je povređeno.\nNekoliko hiljada ljudi povređeno iz vatrenog oružja, a iračke vlasti za to optužuju pojedine, izolovane pripadnike snaga bezbednosti i nepoznate oružane napadače.\nOdbor takođe je naveo da su izvršena 22 ubistva dok je oteto više od 70 ljudi.\nUhapšeno je oko 2.700 ljudi od kojih je 328 i dalje u pritvoru, dodao je odbor.\nKraj blokade: Imenovan novi premijer Iraka VIDEO\nSuzavac, razbijene glave, pregaženi policajci: Haos u Iraku se nastavlja\nirak ubistva Protesti


Mihajlović o povezivanju Srbije i Crne Gore - GRENEF\nMinistarka građevinarstva, saobraćaja i infrastrukture Zorana Mihajlović, započela je posetu Crnoj Gori obilaskom gradilišta mosta Moračica. Most Moračica se nalazi na auto-putu Boljare-Bar, na Koridoru 11 koji treba da poveže Srbiju i Crnu Goru.\nSrbija ove godine završava 103 kilometra auto-puta na Koridoru 11 i priprema se za početak gradnje novih 30,9 kilometara od Preljine do Požege. Uporedo s tim radiće se na projektno-tehničkoj dokumentaciju za preostalih 107 kilometara od Požege do Boljara, najduže i najskuplje deonice čija izgradnja će prema procenama koštati oko 1,5 milijardi evra.\nPredstavnici izvođača radova, kineske kompanije “Čajna roud end bridž korporejšn” (CRBC), koja izvodi radove i na Koridoru 11 kroz Srbiju, upoznali su ministarku sa aktivnostima na izgradnji ovog, najzahtevnijeg građevinskog objekta koji se trenutno gradi na auto-putu kroz Crnu Goru. Most Moračica nalazi se na 41 kilometar dugoj deonici Smokovac-Uvač-Mateševo, čija ugovorena vrednost izgradnje iznosi 809,57 miliona evra, a na kojoj kao podizvođači radi i nekoliko firmi iz Srbije. Dužina mosta Moračica je 960 metara, a visina pet prednjih stubova je između 51 i 161 metar.


Đurić: Šansa da izgradimo najbolje odnose sa SAD u istoriji\nTanjug 7. januara 2021. 17:31\nVAŠINGTON – Nadam se da smo u odnosima sa SAD prošli jednu kritičnu tačku, u kojoj se Srbija potvrdila kao konstruktivni međunarodni činilac, odgovorna država, čuvar regionalne stabilnosti i rastuća ekonomija, kaže ambasador Srbije u SAD Marko Đurić.\nDodaje kako smatra da nakon te tačke imamo realne šanse da bilateralne odnose sa SAD podignemo možda i na najviši nivo u istoriji.\n„Verujem i da su dobri odnosi predsednika Aleksandra Vučića i sa Donaldom Trampom i sa Džozefom Bajdenom odlična polazna osnova za dalje unapređenje saradnje“, naveo je Đurić za portal Telegraf.\nOn kaže da je poznato da u američkoj političkoj komunikaciji postoje pežorativni izrazi poput „odmetnuta država“ ili „propala država“ a da Srbija, na sreću, nije nikada bila toliko nisko na američkoj političkoj skali.\n„Ipak, u ne tako davnoj prošlosti, na Srbiju se u delovima ovdašnje administracije gladalo sa izraženim otklonom i nepoverenjem i verujem da ta vrsta sentimenata više ne postoji, barem ne kao politički mejnstrim“, kazao je Đurić.\nNa pitanje na koji način će raditi na jačanju bilateralnih odnosa Beograda i Vašingtona, odgovara da je srpska diplomatija u prošlosti često bila reaktivna ističući da je nevolja što je najmanje inicijative imala u „nekim od najtežih i najizazovnijih trenutaka u našoj istoriji“.\n„Potrebno je uvesti novine u diplomatskoj praksi, posebno u zemljama prijema sa kojima imamo otvorena pitanja ili potrebu da znatnije unapređujemo reputaciju Srbije i srpskog naroda“, uverava ambasador u SAD i dodaje da će nastojati da ima što frekventnije kontakte sa predstavnicima američke administracije, od kojih, kako kaže, očekuje da saslušaju naša stanovišta i argumentaciju.\nPrema njegovim rečima, u prošlosti smo se previše često „durili kao Kalimero“ kada bi neki drugi u svetskim centrima moći pokazali inicijativu, i ponašali se kao da je to naš usud, a ne nešto čemu se može parirati i kontrirati na diplomatskom planu.\n„Srpska diplomatija mora biti napadnija i ubedljivija u svom nastupu, posebno kada su argumenti na našoj strani“, zaključuje Đurić i podseća na dugu istoriju savezničkih i prijateljskih odnosa sa SAD:\n„Potrebno je stvari vratiti na pravo i prirodno mesto, tako što će naše dve zemlje otvoriti jednu novu stranicu iskrenih prijateljskih odnosa, razumevanja i obostrano korisne saradnje“.


Istorijat Generalnog inspektorata\nGeneralni inspektorat (GI) je počeo sa radom kao Ured generalnog inspektora (OIG) u maju 1999. godine. Ured je imao zadatak da osigura da se u Oružanim snagama Bosne i Hercegovine (OS BiH) provedu sve odredbe i standardi propisani Poglavljem 14 Uputstava stranama (ITP).\nTokom prvih osamnaest mjeseci postojanja Ureda GI, prvenstveno težište njegovog rada bilo je provođenje ispitivanja i zvaničnih istraga oficira OS BiH za koje su postojali navodi da su prekršili principe i standarde Poglavlja 14 Uputstava stranama. Istovremeno, Ured GI je ubrzanim tempom držao predavanja i provodio obuku iz prefesionalizma i etike kako bi obrazovao pripadnike OS u BiH u skladu sa odredbama Poglavlja 14 Uputstava stranama.\nPočetkom 2001. godine Ured GI se još više posvetio obuci iz profesionalizma i etike pripadnika OS BiH, što je rezultiralo manjim brojem slučajeva kršenja Poglavlja 14 Uputstava stranama, i to zbog boljeg poznavanja standarda, te uvođenja odgovornosti za oficire sa generalskim činom. Smanjenje broja istraga omogućilo je Uredu GI da posveti više pažnje zahtjevima za pomoć koji su stizali od građana i pripadnika OS BiH. Civili, regruti, oficiri, te oficiri sa generalskim činom tražili su pomoć od Ureda GI po raznim pitanjima kao što su stambena problematika, plate, vojna disciplina i jednak tretman pred zakonom.\nDodatni zadaci koji su dodijeljeni Uredu GI u 2001. i 2002. godini obuhvataju razvoj i primjenu funkcionalne mreže generalnih inspektora unutar OS BiH, unapređenje računarske opreme i stručnosti inspektora po pitanju korištenja računara i izradu web-stranice Ureda GI, održavanje seminara za generalne inspektore, te ključni prelazak Ureda GI u Ministarstvo odbrane BiH (MO BiH). Ured generalnog inspektora je okarakteriziran kao nezavisan ured koji djeluje na državnom nivou i koji demonstrira istinski timski rad, uzajamno poštovanje, transparentnost i saradnju.\nStupanjem na snagu Zakona o odbrani BiH Ured generalnog inspektora je preimenovan u Generalni inspektorat Ministarstva odbrane BiH. Takođe, 26 januara 2006. godine izvršena je predaja ovlasti sa Ureda GI NATO Štaba u Sarajevu na Generalni inspektorat MO BiH, osim funkcije provjera osoba predloženih na ključne pozicije u sistemu odbrane BiH.


Poseta Gornjem Milanovcu zajedno sa Švajcarskom kancelarijom za saradnju (SDC) – MED III\nPoseta Gornjem Milanovcu zajedno sa Švajcarskom kancelarijom za saradnju (SDC)\nZajedno sa predstavnicima Švajcarske kancelarije za saradnju (SDC) obišli smo rekonstruisani objekat namenjen deci i mladima sa smetnjama u razvoju u Gornjem Milanovcu. Novac za rekonstrukciju ovog objekta, koji se nalazi u sklopu osnovne škole „Kralj Aleksandar I“, Gornji Milanovac je dobio od našeg programa kao jedna od pet najuspešnijih opština u Srbiji u oblasti reforme poreza na imovinu i ažuriranju baze podataka o nekretninama. Nagrada je iznosila 300 hiljada švajcarskih franaka.\n„Švajcarska ima razvojnu strategiju saradnje sa Republikom Srbijom u kojoj joj pruža preko 100 miliona evra pomoći. U okviru te sume je i projekat “Reforma poreza na imovinu”, koji je značajan za opštine jer im pruža šansu da poboljšaju svoje izvorne prihode, a u isto vreme im daje mogućnost da poboljšaju konsultacije sa građanima kako će taj novac utrošiti“, rekao je Petar Vasilev iz Švajcarske kancelarije za saradnju.\nZamenica predsednika Opštine, Jadranka Dostanić kaže da su radovi kvalitetno izvedeni i da u potpunosti zadovoljavaju sve potrebe budućih đaka.\n„Ovo je projekat od izuzetnog značaja. Drago nam je što smo na neki način zaokružili ceo put, od pružanja usluge ličnog pratioca, preko finansiranja raznih aktivnosti dece sa smetnjama u razvoju, I sada sa renoviranjem ovog objekta objedinili smo celu priču oko njih. Napravljena je zgrada sa dnevnim boravkom, salom za fizičko, sa prilagođenim toaletima, opremom koja prati sve to I sa stručnim ljudima koji će sa njima raditi“, istakla je Jadranka Dostanić, zamenica predsednika Opštine Gornji Milanovac.\nAlexander Grunauer, direktor ovog programa naglasio je da mu je izuzetno drago što je opština zajedno sa građanima donela odluku sa se ova škola renovira i što će sada deca moći da je koriste.\nGornji Milanovac je popisao nešto manje od 5.000 nekretnina koje su do tada bile van poreske evidencije, a prihod od poreza na imovinu povećan je za 20 procenata.


Amerika Archives - BHDijaspora.net\nTačne informacije su pristigle: Napad na Ukrajinu nema veze s “američkim biolaboratorijama”\nGodinama unazad šire se netačne tvrdnje o “američkim biolaboratorijama” u Ukrajini. U jeku rata u ovoj zemlji, sljedbenici/e QAnona i drugih teorija zavjere tvrde čak i da su one stvarni cilj ruskog napada. Na Facebook profilu Vekki Qurguz je 24.2.2022. godine objavljen screenshot tweeta u kom se navodno prikazuje gdje se nalaze “američke biolaboratorije u …\nTačne informacije su pristigle: Napad na Ukrajinu nema veze s “američkim biolaboratorijama” Read More »\nBh. dijaspora u Americi, pitanje sa kojim se mogu identificirati Amerikanci: Snažnija prisutnost u BiH!\nU prostoru Muzeja Washington u O ulici, u organizaciji neprofitne, volonterske organizacije BHeart, ovog vikenda održana je proslava 30. godinšnjice nezavisnosti Bosne i Hercegovine. Ovom, izvanredno organizovanom prijemu i promociji bh. kulturnog nasljeđa je prisustvovalo više od 150 zvanica. Među njima su bili predstavnici State Departmenta, Svjetske banke i diplomatskog kora, nekoliko bivših američkih ambasadora …\nBh. dijaspora u Americi, pitanje sa kojim se mogu identificirati Amerikanci: Snažnija prisutnost u BiH! Read More »\nINTERES GRAĐANA Rezolucija američkih senatora: Za one koji ugrožavaju BiH, od Evropljana traže sankcije!\nGrupa američkih senatora predvođenih demokratkinjom Jeanne Shaheen je predložila rezoluciju povodom 30 godina nezavisnosti Bosne i Hercegovine. Rezolucijom se podržava, kako je navedeno, demokratska, pluralna i prosperitetna Bosna i Hercegovina na 30 godina nezavisnosti. Osim Shaheen, predlagači su i njene stranačke kolege senatori Chris Murphy, Whip Dick Durbin i Gary Peters, kao i republikanac Roger …\nINTERES GRAĐANA Rezolucija američkih senatora: Za one koji ugrožavaju BiH, od Evropljana traže sankcije! Read More »\nAmerika poslala poruku Vladimiru Putinu!\nAmerički State Department pozvao je ruskog predsjednika Vladimira Putina da “odmah prekine ovo krvoproliće i povuče trupe s ukrajinskog teritorija”. U priopćenju SAD je također optužio Rusiju da je pokrenula “potpuni napad na slobodu medija i istinu blokiranjem pristupa neovisnim novinskim kućama sprječavajući njihovu mogućnost emitiranja informacija o invaziji”. SAD je također poručio da Rusija …\nAmerika poslala poruku Vladimiru Putinu! Read More »\nNepredvidivi Ivica Dačić tek tako otvoreno poručio: “Ratovali smo sa Amerikancima, ali imamo i bratske odnose”\nPredsjednik Skupštine Srbije Ivica Dačić izjavio je danas da su bilateralni odnosi Srbije i SAD-a dugi 140 godina obilježeni savezništvom, prijateljstvom, a u pojedinim momentima čak i bliskim bratskim odnosom. “To je veliki kapital koji naši narodi moraju da čuvaju i da ga dalje razvijaju. Naravno, imali smo i manje lijepe godine, imali smo čak …\nNepredvidivi Ivica Dačić tek tako otvoreno poručio: “Ratovali smo sa Amerikancima, ali imamo i bratske odnose” Read More »


Tviter "eksplozija" izazvala probleme na Olimpijadi\nTviter “eksplozija” izazvala probleme na Olimpijadi – Personal magazin\nTviter “eksplozija” izazvala probleme na Olimpijadi\nNavijačima na Olimpijskim igrama u Londonu je zvanično saopšteno da smanje „tvitovanje“ nakon što je zabeležena velika upotreba interneta na otvaranju igara koja je izazvala komunikacijske probleme sa opremom biciklista…\nNavijačima na Olimpijskim igrama u Londonu je zvanično saopšteno da smanje „tvitovanje“ nakon što je zabeležena velika upotreba interneta na otvaranju igara koja je izazvala komunikacijske probleme sa opremom biciklista i komentatora. Krivica je pala na intenzivno korišćenje „pametnih“ telefona koji su se mešali u linije satelitske navigacione opreme koju su nosili biciklisti.\nPortparol Međunarodnog olimpijskog komiteta je rekao medijima da su preteranost u korišćenju Tvitera i prenos uživo celog događaja putem mobilnih telefona takođe odgovorne za smetnje u komunikacijama. Prepreke u komunikacijama za vreme biciklističke trke su značile da komentatori i biciklisti nisu mogli da dobiju vremena i informacije o pozicijama lidera trke u poslednjim kilometrima.\nKompanije koje pružaju usluge mobilne telefonije u Velikoj Britaniji su saopštile medijima da su dve godine planirali opterećenost komunikacijskih kanala za vreme Olimpijade i da su uvećali kapacitete mobilne mreže gradeći dodatne objekte za mobilnu telefoniju širom zemlje.\nProcenjeno je da je ukupno oko milion navijača i gledalaca pratilo trku na ulicama, a „eksplozija“ upotrebe „pametnih“ telefona za vreme igara u poređenju sa prethodnim dovela je do toga da su londonske Olimpijske igre nazvane i „igre društvenih medija“. (izvor: Reuters/Represent.rs)\nTviter “eksplozija” izazvala probleme na Olimpijadi was last modified: August 6th, 2012 by Redakcija\nLondon 2012olimpijadapametni telefoniTviterTwitter\nBesplatna Autodesk sertifikacija u Srbiji\nSamsung i Eurosport pokrenuli Android aplikaciju


Tijana Bošković nije nastupala protiv Azijatkinja, a neizvesno je i da li će biti spremna za duele na Fajnal-siksu. Selektor Terzić je naveo da nije želeo da rizikuje sa igračicama Tijanom Bošković i Brankicom Mihajlović, koje su se požalile na bolove.\n"Tijana je povređena. Nadam se da nije ozbiljno. Zagrevala se večeras, ali mi je rekla da ne može da igra. Ne znam da li će igrati u petak protiv Holandije. Nećemo rizikovati sa igračicama da bismo završili prvi u grupi. Izveo sam i Brankicu iz igre u trećem setu jer je osetila bol u kolenu. Da podsetim, imala je operaciju na kolenu pre nekoliko meseci", naveo je Terzić.\nSelektor o samom meču nije mnogo govorio, očigledno je već skoncentrisan na predstojeće duele.\n"Uvek je veoma interesantno igrati protiv Japana. Nismo igrali dobro posle prvog seta. Japan je zaslužio da pobedi. To je to", završio je Terzić.\nMaja Ognjenović smatra da povrede ipak nisu ozbiljne, te da će saigračice biti spremne za sledeći duel.\n"Nedostajalo nam je energije večeras, verujem i da je umor u pitanju. Već smo se kvalifikovale na F6. Nadam se da ćemo igrati našu odbojku. Boškovićeva ima mali problem sa povredom trbušnih mišića. Ne mislimo da je ozbiljno. Nismo želeli da rizikujemo da igra ovu utakmicu", reči su Ognjenovićeve.


Oštre osude napada na bivšu urednicu Zerija i članicu DPK Džaru\nNapad na Džaru (na fotografiji) su osudili predstavnici asocijacija novinara Kosova i mnoge ličnosti, među kojima je i zamenik predsednika DPK i kosovski ministar spoljnih poslova Enver Hodžaj\nPrištinski mediji su javili da je nešto posle ponoći ispred svog stana u Prištini pretučena Arbana Džara, bivša glavna i odgovorna urednica dnevnika Zeri, koja je pre nekoliko dana pristupila Demokratskoj partiji Kosova (DPK).\nOna je s povredama prebačena u Urgentni centar Kliničko-bolničkog centra, odakle je nešto kasnije otpuštena, javljaju mediji.\nNajviši zvaničnici i međunarodni predstavnici na Kosovu danas su najoštrije osudili napad Džaru i zatražili kažnjavanje odgovornih.\nSaopštili su da su šokirani napadima na ljudske vrednosti i pozvali institucije reda i zakona da otkriju i kazne izvršioce ovog dela.\nU saopštenju šefice kancelarije EU na Kosovu Natalije Apostolove kaže se da je šokirana napadima na Džaru, što je ocenila kao "napad na ljudske vrednosti za koje se zalaže EU".\nAmbasador SAD na Kosovu Greg Delavi je na Tviteru napisao da je prestravljen brutalnim napadom na Džaru.\nŠefica Euleksa Aleksandra Papadopulu ocenila je da je napad na Džaru neprihvatljiv i izrazila je spremnost Euleksa da pomogne vlastima na Kosovu u rasvetljavanju ovog slučaja.\nNapad na Džaru je osudio i predsednik Kosova Hašim Tači, zahtevajući kažnjavanje napadača.\nI odlazeći premijer Kosova Isa Mustafa je osudio ovaj napad kao "nizak i sramotan akt" i da izvršioci moraju biti izvedeni pred lice pravde.\nNapad na Džaru su osudili predstavnici asocijacija novinara Kosova i mnoge ličnosti, među kojima je i zamenik predsednika DPK i kosovski ministar spoljnih poslova Enver Hodžaj.\n“Duboko sam uznemiren zbog ovog kukavičkog napada. Šokiran sam da se to može dogoditi ženi, majci i pre svega smeloj aktivistkinji koja se nije ustručavala da svih ovih godina smelo i otvoreno kaže šta misli. Nismo uspeli da zaštitimo ženu koja izražava drugačije mišljenje”, napisao je Hodžaj na fejsbuku i pozvao organe reda da preduzmu mere na rasvetljavanju napada.\nArbana Džara je dobitnica mnogih novinarskih priznanja, a 2015. godine američki državni sekretarijat dodelio joj je nagradu za smelost i istraživačko novinarstvo.\nProšle nedelje predsednik DPK Kadri Veselji je predstavio Džaru kao jednu od najznačajnih ličnosti koje su se pridružile ovoj stranci.


Časopis Industrija :: Regulisati rad digitalnih platformi\n29.10.2019 Komentari: 0\nFotografija od: © WH Digital GmbH / Martina Baljak\nBeč je aktivan u inicijativi evropskih gradova Eurocities koja nastoji da poboljša saradnju gradova i digitalnih platformiza iznajmljivanje smeštaja kao što je Airbnb.\nBeč želi da se zastarela pravila o e-trgovini izmene pa je tim povodom 22. oktobra 2019. godine gradski odbornik Peter Florijanšic predstavio predlog izmena pred Regionalnim privrednim odborom u sledeće četiri tačke:\n1. Pristup podacima – Evropski gradovi i opštine treba da imaju pristup relevantnim podacima u digitalnom dobu. Gradovima su odgovarajući podaci potrebni radi efikasnosti, pre svega u poreskom sistemu.\n2. Pravna sigurnost – Evropskim gradovima je potrebna pravna sigurnost, a za digitalna preduzeća trenutno važe pravila zemalja u kojima ona imaju pravno sedište.\n3. Odgovornost platformi– Digitalne platforme moraju da budu odgovorne za ilegalne sadržaje koje nude, a gradovima treba da se dozvoli neki vid kontrole. Tako na primer subvencionisani stanovi građanima Beča omogućavaju doživotno stanovanje po dobrim uslovima i oni ne bi trebalo da se budu u ponudi smeštaja na ovim platformama.\n4. Stanovanje – Nejasno regulisana privreda dovodi do nedostatka stambenog prostora u gradovima, a osobe koje traže stan često ne mogu da ga nađu. Evropsko pravo ovde treba da se umeša kako bi se u centru grada zajednički život i povoljno stanovanje omogućilo kako sugrađanima tako i turistima. Ova tema je naročito važna za Beč koji važi za „prestonicu umerenih stanarina“ i po tome je jedinstven u Evropi.\n„Mnoge digitalne platforme se drže svake pojedinačne tačke i mi smo time zadovoljni.Želimo da ubuduće sva preduzeća koja posluju u Beču to takođe čine“ izjavio je član Gradskog veća Grada Beča zadužen za finansije, privredu, digitalizaciju i međunarodne odnose Peter Hanke.\nHanke je dodao da Beč nikako nije protiv ekonomije deljenja dokle god ona koristi građanima: „Beč apsolutno nije protiv digitalne privrede. Mi želimo digitalnu primenusvudagde ona ima smisla i koristi ljudima. Ali da se porez ne plaća ili da se regionalna pravila svesno ignorišu– to nije inovativno i to ne možemo da prihvatimo“ dodao je Hanke.


PROGRESSIVE MAGAZIN | 18,8 MILIONA EVRA ZA PROJEKTE: RCF program za povećanje produktivnosti i konkurentnosti kompanija iz zemalja Zapadnog Balkana\n18,8 MILIONA EVRA ZA PROJEKTE: RCF program za povećanje produktivnosti i konkurentnosti kompanija iz zemalja Zapadnog Balkana\n3. II 2021. | RegionalniChallengeFond je objavio poziv za podršku investicijama u projekte dualnog obrazovanja, u iznosu od 150.000 do 600.000 evra po projektu, sa ukupnim fondom od 18,8 miliona evra.\nUvodni događaj na kom je predstavljen početak ovog velikog regionalnog projekta je okupio predstavnike međunarodnih organizacija i inicijativa, regionalnih organizacija, javnih institucija zaduženih za stručno obrazovanje i obuku, privrednih komora, institucija za stručno obrazovanje i obuku i firmi. Cilj Fonda je da unapredi kvalitet i relevantnost stručnog obrazovanja i obuke za tržište rada kroz finansiranje investicija u opremu i infrastrukturu odabranih projekata kooperativne/dualne obuke koji se sprovode u okviru partnerstava između insititucija za obrazovanje i obuku i kompanija.\n“Regionalni Challenge Fond je inovativni instrument koji je nastao na osnovu potražnje za adekvatno obučenom radnom snagom, u pravom trenutku. Fond predstavlja priliku za kompanije i provajdere stručnog znanja i treninga da se na adekvatan način pripreme za vreme koje dolazi nakon pandemije, koji će dalje doprineti stabilizaciji i razvijaju njihovih pojedinačnih biznis modela” – rekla je Viktorija Fajt, viši portfolio menadžer u KfW Nemačkoj razvojnoj banci.\n“Podrška koju RegionalniChallenge Fond Nemačke razvojne banke (KfW) pruža Zapadnom Balkanu podsticanjem partnerstva između obrazovnih institucija – srednjih škola i fakulteta – i kompanija predstavlja najbolji način da se pomogne oporavku, rastu i konkurentnosti naših ekonomija. Razvojem dualnog obrazovanja u srednjim stručnim školama i uvođenjem dualnih studija možemo da uskladimo obrazovne sisteme sa potrebama ekonomije i obezbedimo neophodan kadar za lokalne kompanije i strane investitore koji ovde posluju, kao i one koji planiraju da ulažu u region”, izjavio je Mihajlo Vesović ispred Komorskog investicionog foruma Zapadnog Balkana.\nNa ovom onlajn događaju su pokrenute različite teme, uključujući i „Unapređivanje partnerstava kooperativne obuke između institucija za stručno obrazovanje i obuku i kompanija na Zapadnom Balkanu”. Učesnici su razmenili mišljenja o saradnji između privatnog sektora i sektora za stručno obrazovanje i obuku koja treba da obezbedi podršku daljem obrazovanju i ekonomskim reformama na Zapadnom Balkanu. Navedeno je takođe da privatni sektor treba da bude više uključen u saradnju sa institucijama za stručno obrazovanje i obuku.\nPrema rečima Vesovića, ovaj projekat pokrenut pre pandemije, sada dobija još veći značaj zato što će obezbediti zapošljavanje radnika u sektorima koji su najviše pogođeni kovidom 19 i koji će nastaviti da posluju smanjenim kapacitetom. Vesović je istakao da će privredne komore, članice Komorskog investicionog foruma Zapadnog Balkana, kao partner na sprovođenju ovog projekta, uložiti sve svoje napore i doprineti uključivanju kompanija iz sektora koji su od ključne važnosti za razvoj pojedinačnih ekonomija i regiona u celini. On je pozvao kompanije da se povežu sa srednjim školama, visokim strukovnim školama i fakultetima da se prijave za sredstva i zajednički uspostave centre za obuku koji će učenicima i studentima omogućiti da se upoznaju sa mašinama, opremom i alatima koje će koristiti u realnom radnom okruženju tokom obuke i kasnije, kad se zaposle.\nPanelisti su se složili da programi poput Regionalnog fonda podržavaju podizanje nivoa kvaliteta stručnog obrazovanja, čemu značajno doprinosi i adekvatan zakonodavni okvir. Kroz podršku RCF-a kompanijama će biti olakšan proces obučavanja učenika, potencijalnih budućih zaposlenih, jer će oni dolaziti u radno okruženje sa prethodno usvojenim bazičnim tehničkim veštinama koje će sticati zahvaljujući savremenoj opremi i alatima u svojim školama. Poršku RCF-a kompanije mogu iskoristiti i za dodatnu obuku svojih zaposlenih.\nPoziv je objavljen na sajtu rcf-wb6.org i traje od od 1. februara do 30. aprila 2021. godine. Prijave važe za konzorcijume iz ekonomija Zapadnog Balkana koji se sastoje od jedne institucije za stručno obrazovanje i obuku i najmanje dve kompanije.\nRegionalni Challenge Fond je nov program koji za cilj ima da poveća produktivnost i konkurentnost kompanija iz zemalja Zapadnog Balkana. Fond je nastao na inicijativu nemačkog Saveznog ministarstva za ekonomsku saradnju i razvoj, delegiran Razvojnoj banci KfW, a glavni implementacioni partner je Komorski investicioni forum Zapadnog Balkana (WB6-CIF), zajednička incijativa privrednih komora iz regiona.


BRISEL - Član Saveta za politiku demokratizacije i stručnjak za spoljnu politiku EU Tobi Vogel kaže da je formalno priznanje Kosova uvek bio krajnji, ali javno neizrečen cilj Evropske unije u dijalogu Beograda i Prištine. „Puna normalizacija odnosa Beograda i Prištine zahteva puno priznanje”, ocenjuje Vogel za Tanjug vest da je EU promenila stav i da bi od Beograda mogla tražiti priznanje, koju je izaslanik Sjedinjenih američkih država preneo srpskom predsedniku Aleksandru Vučiću On dalje pojašnjava da bi „svaki ishod dijaloga Beograda i Prištine koji podrazumeva 'manje od priznaja', poslao signal da je nezavisnost Kosova „uslovljena i nedovršena”. „To bi ohrabrilo zemlje članice koje još nisu priznale Kosovo da nastave takav pristup i blokiraju kosovski put u EU i međunarodne\n21.10.2019 u 19:21\nBRISEL - Slovački parlamentarca iz redova Evropske narodne partije Vladimir Bilčik imenovan je za novog izvestioca Evropskog parlamenta za Srbiju, saznaje Tanjug u Briselu. Vladimir Bilčik će u narednih pet godina biti izvestilac za Srbiju, a zameniće Dejvida Mekalistera na toj poziciji, prenosi Tanjug. Bilčiku je ovo prvi mandat poslanika Evropskog parlamenta. Prethodno je bio na čelu EU programa Slovačkog udruženja za spoljnu politiku i držao predavanja o evropskim integracijima i međunarodnim odnosima na Univerzitetu u Bratislavi. U Evropskom parlamentu Vladimir Bilčik se nalazi i na poziciji predsedavajućeg parlamentarnom Delegacijom za Crnu Goru, a član je i Delegacije za odnose sa Severnom Makedonijom.\nBez postizanja rešenja kosovskog pitanja, Srbija ne može da uđe u Evropsku uniju, izjavio je zamenik ministra spoljnih poslova Češke Martin Povejšil i naglasio da Beograd i Priština treba što pre da obnove dijalog uz posredovanje Brisela. On, takođe, smatra da bi zastoj u dijalogu i prolongiranje rešavanja kosovskog pitanja mogao da bude najveća prepreka na evropskom putu Srbije. „Ne kažem šta treba da bude konačni ishod tog dijaloga, ali jedno je očigledno:bez postizanja odgovarajućeg rešenja za kosovsko pitanje, Srbija ne može postati članica EU”, rekao je Povejšil za Tanjug. Češki diplomata, koji učestvuje na devetom Beogradskom bezbednosnom forumu (BSF), ističe da je, osim postizanja dogovora o kosovskom problemu, vladavina prava jedan od preduslova za napredak Srbije u procesu\nVeliko proširenje EU, poput onog iz 2004. godine je ponovo moguće, ali zemlje Zapadnog Balkana moraju da preduzmu odlučniju akciju u tom pravcu, izjavila je sinoć Jelica Minić iz Evropskog pokreta Srbije. Na panelu o velikom proširenju EU pre 15 godina u okviru Beogradskog bezbednosnog foruma, učesnici su podsetili da je tada u EU ušlo čak 10 zemalja: Estonija, Kipar, Letonija, Litvanija, Malta, Mađarska, Poljska, Slovačka, Slovenija i Češka. „Mislim da je moguće da dođe do ponovnog velikog proširenja, pogotovo što zemlje ZB koje imaju aspiraciju da postanu članice EU, predstavljaju malo stanovništvo i malu teritoriju i ne bi bile preveliki teret za EU. Posebno što postoje vrlo konkretni interesi za to”, rekla je Minić. Dodaje da Srbija više nije na obodu EU, već da je potpuno\nNačelnik Generalštaba austrijske vojske, general Robert Briger, smatra da je ključni problem u regionu Zapadnog Balkana kako obezbediti stabilnost na političkom, bezbednosnom i ekonomskom nivou, navodeći da se to može postići samo dijalogom. Briger je rekao Tanjugu da bi obezbeđivanje stabilnosti na sva tri nivoa dovelo do nestanka brojnih izazova sa kojima se suočava region. „Stabilnost Zapadnog Balkana treba postignuti kroz dijalog i saradnju. Na političkom nivou ima dosta da se uradi, međunarodne vojne snage koje su prisutne ovde garantuju da će međunarodne obaveze biti ispunjene i da oni pružaju osnova za saradnju i dijalog”, ističe Briger, prenosi Tanjug. Upitan da li je vojna neutralnost Srbije održiva u okruženju zemalja-članica NATO, austrijski general je rekao da je\nHerman van Rompej, koji danas dolazi u Beograd, prepoznatljivo je ime u visokoj evropskoj politici. Osim niza uticajnih funkcija koje je obavljao u rodnoj Belgiji, bio je je i prvi predsednik Evropskog saveta, u periodu od 2009. do 2014. godine, a danas je počasni predsednik tog tela. Kuriozitet koji su zapazili analitičari jeste da će u novom sazivu evrouprave Evropskom savetu posle Poljaka Donalda Tuska predsedavati ponovo Belgijanac – dosadašnji premijer Šarl Mišel. „Belgijski političar je dobro pripremljen za ulogu u evropskoj politici. Savezni premijer Belgije je navikao na kompromis, ne samo između četiri do šest stranaka u svojoj vladi već, pre svega, između stranaka koje pripadaju dvema kulturama i dvema jezičkim zajednicama. Takve dve kulture nalazimo i drugde u evrozoni. Zato je\n03.10.2019 u 14:55\nPRAG – Višegradska grupa je na današnjem Samitu u Pragu, kojem je prisustvovao i predsednik Srbije Aleksandar Vučić, jednoglasno podržala Srbiju, kako je rekao domaćin skupa češki predsednik Miloš Zeman, „u svakom mogućem smislu”. Poruku podrške Srbiji izneli su šefovi država članica Višegradske grupe, Poljske, Češke, Slovačke i Mađarske, na zajedničkoj konferenciji za štampu, kojoj je prisustvovao i srpski predsednik, kao i predsednik Slovenije Borut Pahor, kao učesnici Samita u proširenom sastavu „V4 plus 2”. Predsednik Češke, zemlje domaćina, koji je i uputio poziv Vučiću za učešće na skupu, što se tumači i kao neka vrsta presedana, istakao je da sve članice ovog saveza podržavaju pristupanje Srbije Evropskoj uniji. „Drago mi je što mogu da vas obavestim da svi predsednici


BiH i Slovenija unapređuju saradnju u oblasti sporta - Akta.ba\nBiH i Slovenija unapređuju saradnju u oblasti sporta\n31.01.2019. 08:21 / Izvor: Akta.ba\nVijeće ministara BiH utvrdilo je Prijedlog osnova za vođenje pregovora radi zaključivanja Memoranduma o saradnji u oblasti sporta između Ministarstva civilnih poslova Bosne i Hercegovine i Ministarstva obrazovanja, nauke i sporta Republike Slovenije.\nZaključivanje ovog memoranduma omogućit će unapređenje saradnje u ovoj oblasti, na osnovu jednakosti i uzajamne koristi, kao i daljnji razvoj odnosa između institucija dviju država nadležnih za sport.\nMemorandumom se, između ostalog, potiče saradnja između nacionalnih sportskih udruženja/saveza u vezi sa vrhunskim sportistima putem učešća u zajedničkim obukama, na turnirima i tradicionalnim sportskim manifestacijama, kao i razmjena srodnih sportskih disciplina i osoblja (treneri, menadžeri, agenti, medicinsko osoblje).\nZa potpisnika Memoranduma ovlašten je ministar civilnih poslova BiH.


Učenici Muzičke škole nastupili u Sent Andreji\nVeliki uspeh projekta „Putevima Arsenija Čarnojevića“\nU okviru projekta „Putevima Arsenija Čarnojevića“ učenici Muzičke škole, posle nedavnog nastupa u Budimpešti, nastupili su i u Sent Andreji.\nProfesorica Tamara Marković kaže da je ideja o projektu nastala iz više razloga, od kojih je jedan što je istorija Sent Andreje duboko vezana za našu zemlju.\n-Još u 17. veku oko 8.000 srpskih porodica je emigriralo pod najezom Turaka. Sada ima oko 90 ljudi poreklom iz Srbije, ali je na svakom koraku prisutno srpstvo i u Sent Andreji postoje četiri pravoslavne crkve. To su Velika saborna beogradska crkva, Požarevačka, Centralna crkva pravoslavne budimske eparhije, a u dvorištu Velike saborne crkve je Muzej pravoslavne crkve gde su učenici četvrtog razreda naše škole i nastupili. Učenici su nastupili i u Muzičkoj školi „Tihomir Vujičić“ – kaže profesorka Tamara Marković.\nOna dodaje da su povodi za gostovanja i koncerte i 150 godina od smrti velikog srpskog kompozitora Kornelija Stankovića, po kome nosi naziv i Muzička škola u Beogradu i mnoga kulturno – umetnička društva u Srbiji i 100 godina od smrti Isidora Bajića, značajnog vojvođanskog kompozitora.\n-Prvo smo 24. septembra održali koncert posvećen Korneliju Stankoviću u srpskoj gimnaziji „Nikola Tesla“, a 1. decembra smo nastupili u Muzičkoj školi i Muzeju u Sent Andreji. Posetili smo sve znamenitosti grada i put nas je naveo i do Reformatorske gimnazije jer su nam učenici te škole bili publiaka na koncertu. Svaki od koncerata je mogućnost da se stvore novi kontakti, poznanstva i da se stvore nove ideje i projekti. Gostovanja su posebno značajna da bi deca nastupala što je i suština obrazovanja u muzičkim školama i da bi se predstavili domaćoj i stranoj publici. Predstavili smo se raznovrsnim programom, ne samo horskim kompozicijama, već i svetovnim repertoarom, internacionalnim, kompozicijama Bramsa, Vivaldija i drugih kompozitora..Za učenike četvrtih razreda to je ujedno bila radna ekskurzija – kaže Tamara Marković.\nU Subotici su učenici Muzičke škole 9. decembra održali koncert malih horova i orkestara u „Nepkeru“, 10. decembra je održan božićni koncert odseka za solo pevanje na kome su nastupili đaci u klasi Dušice Vucelje i Tamare Marković, a gost je bila kamerna grupa u klasi Eve Herodek. Orkestar Muzičke škole 14. decembra započinje turneju nastupom u Bačkoj Topoli, 19. će održati koncert u Senti, 22. u Čoki, a 23. decembra u Gradskoj kući biće održan koncert hora i orkestra.


Evropska nedelja mobilnosti u Srbiji\nVi ste ovde:Početna»Projektne aktivnosti»Evropska nedelja mobilnosti u Srbiji\nEvropska nedelja mobilnosti (European Mobility Week – EMW), kampanja promocije mobilnosti u gradovima koja se održava širom Evrope od 16. do 22. septembra, počela je danas i u Beogradu pod motom “Naše ulice, naš izbor” u Tašmajdanskom parku uz učešće osnovaca glavnog grada i proglašenje pobednika likovnog konkursa “Zelene ideje za naš grad” koji su organizovali Delegacija EU u Srbiji, Informacioni centar EU i Sekretarijat za saobraćaj Grada Beograda.\nTokom narednih nedelju dana biće održan niz akcija u Beogradu čiji je cilj da se promovišu alternativni načini transporta i ukaže da se uz odgovorno korišæenje automobila i prelaskom na ekološki opravdane načine prevoza može postići značajno poboljšanje kvaliteta života.\nPrva u nizu bilo je likovno takmičenje “Zelene ideje za naš grad”, čije su pobednice, učenice Kristina Vićentić iz Obrenovca i Marija Peštanac iz Pančeva, osvojile po bicikl, dok su drugoplasirani i trećeplasirani školarci nagrađeni rolerima.\nU kategoriji osnovaca drugu nagradu osvojila je Jelena Mićić iz Niša, a treću Vasilije Ljubičić iz Novog Bečeja, dok je drugoplasirana srednjoškolka Sara Bojović iz Obrenovca, a trećeplasirana Jelena Damjanović iz Novog Sada.\nNjihovi i 10 radova čiji su autori po odluci žirija pokazali posebnu kreativnost, postavljeni su na dva tramvaja GSP-a koji će tako brendirani voziti ulicama Beograda do kraja septembra.\nNagrade će biti uručene u subotu, 20. septembra na Trgu Republike u Beogradu gde će biti otvorena i izložba najuspelijih radova, koji će nakon toga biti izloženi u EU info centru u holu Doma omladine Beograda tokom sedam dana.\nIstakavši da Evropska unija već godinama promoviše transport uz zaštitu okoline u gradovima, zamenik šefa Delegacije EU u Srbiji Oskar Benedikt rekao je da ove godine moto kampanje da ulice treba prilagoditi ljudima, a ne automobilima.\nEvropska nedelja mobilnosti je kampanja promocije urbane mobilnosti koja se održava širom Evrope od 16. do 22. septembra svake godine. Očekuje se da će u ovogodišnjoj kampanji, 13. po redu, učestvovati više od 2.000 gradova u 43 evropske zemlje, među kojima je i Srbija.\nViše o Evropskoj nedelji mobilnosti pročitajte ovde\nSaopštenje za štampu pogledajte ovde


RTCG - Radio Televizija Crne Gore - Nacionalni javni servis :: Društvo :: Spremni za parlamentarnu saradnju sa UK\nBRAJOVIĆ-KURZON 26. 06. 2019. 14:38 >> 14:38 0\nPredsjednik Skupštine Crne Gore Ivan Brajović i zamjenik predsjedavajućeg Doma lordova i državni sekretar za odbranu u Ujedinjenom Kraljevstvu Frederik Ričard Pen Kurzon, usaglasili su se da partnerstvo i saradnja u okviru NATO predstavlja važan pokazatelj snage bilateralnih odnosa Crne Gore i Ujedinjenog Kraljevstva.\nKako je naglašeno u saopštenju iz kabineta predsjenika Skupštine, formirane grupe prijateljstva Skupštine Crne Gore i Donjeg doma Parlamenta UK svjedoče o obostranoj spremnosti za jačanje parlamentarne saradnje odnosa dvije države.\nSagovornici su se saglasili o značaju djelotvornog zakonodavstva za čije sprovođenje su važni napori svih aktera na političkoj sceni.\nBrajović je, između ostalog, akcentovao kontinuirano dobru saradnju sa Vestminster fondacijom za demokratiju i dalju otvorenost Skupštine za zajedničke projekte. On je kazao da očekuje da će Crna Gora i u narednom periodu dobijati podršku evropskih partnera za svoje reformske napore i promociju vrijednosti zapadnih demokratija.\nTokom susreta je takođe bilo riječi o bezbjednosnim i političkim prilikama u državama regiona, a sastanku je prisustvovao predsjednik Odbora za bezbjednost i odbranu, poslanik Obrad Mišo Stanišić.


Puna posvećenost NATO-a da održi brojno stanje KFOR-a na Kosmetu – Balkanekspresrb.rs\nPotpredsednik Vlade i ministar odbrane dr Nebojša Stefanović sastao se danas sa ambasadorom Kraljevine Holandije Žilom Pluhom, a sastanku je prisustvovao i šef NATO vojne kancelarije za vezu brigadni general Tomazo Vitale, pošto je Kraljevina Holandija NATO Ambasada za kontakt sa Republikom Srbijom.\nMinistar Stefanović istakao je da Republika Srbija nema aspiracije da postane članica Alijanse i da je učešće u Programu Partnerstvo za mir optimalan okvir saradnje, pri čemu je posebno ukazao na značaj saradnje Vojske Srbije i KFOR-a na sprovođenju Rezolucije 1244 SB UN i Vojnotehničkog sporazuma.\nAmbasador Pluh istakao je da saradnju između Republike Srbije i NATO ocenjuje obostrano korisnom i ukazao na mogućnost korišćenja logističkih kapaciteta NATO u okviru medicinske saradnje u suzbijanju pandemije COVID-19.\nBrigadni general Vitale pohvalio je izuzetan profesionalizam pripadnika Vojske Srbije, posebno ističući da je Republika Srbija pouzdan partnera koji ima ključnu ulogu za stabilnost u regionu. On je naglasio punu posvećenost NATO strane da održi brojno stanje KFOR i da ispunjava sve obaveze iz dodeljenog mandata.\nSagovornici su, tokom današnjeg susreta, čestitali ministru Stefanoviću imenovanje na novu dužnost i poželeli mu uspeh u daljem radu.\nJoš 6.842 novih slučajeva, na respiratorima je 225, preminulo 37 osoba\nSmanjenje broja novozaraženih i hospitalizovanih


Predsednik Thaçi: Vizija političkih partija treba da bude sveobuhvatnost - Novosti i Događanja - Predsednik Republike Kosova - Hashim Thaçi\nPredsednik Thaçi: Vizija političkih partija treba da bude sveobuhvatnost\nPritina, 14. decembar  Predsednik Republike Kosova, Hashim Thaçi danas je učestvovao na svečanosti koju je organizovao Nacionalni demokratski institut (NDI), koja je organizovao doček na temu Lideri sutranjice.\nGovoreći o doprinosu NDI-a na Kosovu, predsednik Thaçi je naglasio da su političke partije temelj pluralizma i demokratije, dakle treba visoko ceniti posao koji se radi na jačanju političkih partija.\nPrema njemu, kosovska politička scena se konstantno obogaćuje, gde su političke partije izmenile forume na kojima se artikuliu politike o budućnosti Kosova.\nBitno je da mi konstantno hranimo ovaj proces debate o politikama koje sprovodimo u naoj dravi i u naem drutvu. Obuke NDI-a su izvrile upravo taj zadatak, da hrane i intenziviraju ovu debatu, dodao je on.\nOn je rekao da dananji događaj ima jedan jo bitniji segment, a to je obuhvatanje i jačanje uloge ena i mladih u političkim partijama.\nPolitičke partije, u njihovim aktivnostima treba da budu sveobuhvatne. Politike političkih partija treba da budu sveobuhvatne. Vizija političkih partija treba da bude sveobuhvatna. Čuo sam lepe reči o programu NDI-a koji ste pratili, rekao je on.\nPredsednik je naglasio da će budućnost Kosova biti sigurna ukoliko lideri budućnosti promoviu vrednosti sveobuhvatnosti, dijaloga i saradnje


Građanska inicijativa u Opovu: NASIPANJE POLJSKOG PUTA NA LOKALITETU BANDAŠKA (VIDEO) - GLAS OPOVA\nNASIPANJE POLJSKOG PUTA NA LOKALITETU BANDAŠKA\nU Opovu je sprovedena akcija uređenja poljskog puta kao još jedna građanska inicijativa uz podršku lokalne samouprave i društveno odgovornih firmi. Poljoprivrednici koji imaju njive na potesu lokaliteta Bandaška obratili su se kabinetu predsednika opštine kako bi sproveli akciju nasipanja poljskog puta koji vodi kroz ovaj deo atara.\nLokalna samouprava je obezbedila grebani asfalt, komunalno preduzeće „Mladost“ je sa svojom mehanizacijom vršilo utovar i ravnanje, akciji se pridružila i firma Agros, dok su poljoprivrednici – volonteri sa svojim traktorima prevozili građevinski materijal.\n„U kišnom periodu ovaj pur je teško prohodan, čak i za poljoprivredne mašine, a da ne govorimo o iznesenom blatu na asfalt. Mi smo se obratili predsedniku opštine, dobili smo pomoć i podršku, tako da se ovom prilikom zahvaljujemo lokalnoj samoupravi, kao i komunalnom preduzeću i firmi Agros koje su nam pomogle sa svojom mehanizacijom. Takođe pomenuo bih ljude koji su učestvovali u ovoj akciji, a to su Dragan stupar, Stevan Polak i Nikola Isak“, izjavio je za Glas Opova Jovan Radosavljev jedan od inicijatora i organizator ove akcije.\nPredsednik opštine dr Zoran Tasić ističe značaj društvene odgovornosti, kao i spremnost lokalne samouprave da svaki put pruži podršku u realizaciji građanskih inicijativa kada su one od opšteg društvenog značaja.\n„I na ovaj način lokalna samouprava pokazuje da je pre svega servis građana i naša vrata su otvorena za sve kvalitetne ideje i projekte“ poručio je predsednik Opštine Opovo.